
I 1975 skulle Irma have lavet et foto 
af sit varelager på Amager. Netop 
da fotografen tog det første billede, 
så han et lysglimt på himlen. Han 
var bange for, at lyset havde ødelagt 
billedet, så han tog tre billeder mere. 
Da filmen var fremkaldt, opdagede 
fotografen noget mærkeligt på det 
første billede. Mange eksperter har 
set på billedet, men der er endnu ikke 
fundet en god forklaring på, hvad det 
er, man kan se i øverste højre hjørne. 
(Foto: Bjarne Hunneche) 

ål 

31 er en forening, der har til 
l at bidrage til forståelsen af 
omenerne ved indsamling og 
dning af kildemateriale (øb- 
nsberetninger, forsøgsresul- 
er m.m.), samt at udbrede 
til emnet ved publika- 
drag og anden udadvendt 
ed. 

t er SUFOFs opfattelse, at kil- 
erialet udgør et vigtigt grund- 
ndersøgelser og oplysnings¬ 
lilid fra en seriøs og kritisk 

nkd. 

i fænomenerne endnu er uop- 
e, onsker SUFOI ikke at frem- 
ller afvise nogen bestemt teori 
; art eller oprindelse. 

ptfbfænomen forstår vi en 
i om et himmelfænomen, 
ntligste kendetegn er. at det 
r en nøje undersøgelse fore- 
fkompetente personer, ikke 
pares som værende et kendt 


31 ledes af repræsentantskabet. 


i Moller Hansen, Eilekiersvej 14, 
, 4100 Ringsted. 

isvarlige 

1 arbejde 
! Haunstrup, Skippingevej 25, 

; 4460 Snertinge. 59 26 89 79- 


i Moller Hansen 
alionsarbejde 

' Nørgaard. Solbakkevej 69, 
pikeborg, 86 82 64 02. 

eside 

ning O. Rasmussen, Rugmarken 
TEjstrup. 86 22 53 24. 

\ repræsentantskab 

i* Andersen ( regnskabsafdeling ), 
æj 1 11. 2720 Vanløse. 

8 71 96 64. 

t (ekspedition), 

[P &95. 6200 Aabenraa. 

ningsen. Duegård, Højreby- 
i 4920 Søllested. 54 94 11 69. 

i Klinge Pedersen, Købmagcr- 
||9» 1., 1150 København K. 

. Søndermarken 1, 8752 
k. 86 28 31 91. 

Hjnne, Langelinie 102, 5230 

M 

i Thomas (konsulent). Ægirsgade 
HGl 2200 København N. 

184 81. 


Dette 


har vi lært af 50 års 

WHMMÉÉrifem« 


Et halvt århundrede er gået, siden 
Skandinavisk UFO Information 
(SUFOI) blev dannet, og arbejdet 
med at indsamle beretninger om 
observationer af ufoer begyndte. 
Siden da har SUFOI undersøgt 
adskillige tusinde rapporter gen¬ 
nem et ihærdigt og ofte møjsom¬ 
meligt arbejde, der - i lighed med 
de øvrige aktiviteter i SUFOI 
har været båret af en frivillig og 
ulønnet indsats fra en bred kreds 
af personer. 

I de første år var arbejdet med 
rapporterne karakteriseret ved ny¬ 
begynderens entusiastiske men 
på mange måder også uerfarne 
-engagement, og andelen af uop¬ 
klarede sager var høj. Men tak¬ 
ket være de praktiske erfaringer 
fra rapportarbejdet blev SUFOI 
med årene bedre til systematisk at 
undersøge folks observationer og 
forklare dem som kendte fænome¬ 
ner. Gradvist etableredes også en 
viden om de mange forhold, som 
kan spille observatører et puds 
og få dem til at tro, at de har set 
ufoer. 

Gennem arbejdet med at ind¬ 
samle og undersøge folks usæd¬ 
vanlige oplevelser af himmelfæno¬ 
mener har SUFOI således opbyg¬ 
get en erfaring og viden, som ikke 
har sin mage i Danmark. Det er 
denne viden og erfaring, som dan¬ 
ner grundlaget for Toke Haun- 
strups bog ”50 år med ufoer”, 
og som er baggrunden for dette 
særnummer af UFO-Nyt. 

Ideen til bogen ”50 år med 
ufoer” opstod oprindeligt som en 
strøtanke på et af SUFOIs repræ¬ 
sentantskabsmøder i slutningen 
af 1990’erne. Baggrunden varen 
erkendelse af, at SUFOI gennem 
nogle år havde haft vanskeligt 
ved at opretholde rapportarbejdet 
pga. en faldende interesse blandt 
medlemmerne for at engagere sig 
aktivt i dette. Dermed var der 
fare for, at den erfaring, som var 
opbygget gennem 50 år, kunne gå 
tabt. En stor del af denne erfaring 
var aldrig blevet dokumenteret på 
en systematisk måde, men lå så at 
sige i rapportoptagernes hoveder 
og udgjorde en integreret del af 
det praktiske rapportarbejde. 


I 2002 tilbød Toke Haunstrup 
SUFOIs repræsentantskab at 
påtage sig opgaven med at sam¬ 
menfatte hovederfaringerne fra 
rapportarbejdet i en udgivelse i 
forbindelse med SUFOIs 50 års 
jubilæum i 2007. 

Erfaringerne fra rapportar¬ 
bejdet bygger i høj grad på de 
observationer, hvor det er lyk¬ 
kedes SUFOI at identificere det 
observerede. Dette skyldes først 
og fremmest, at det i disse sager er 
muligt at sammenholde observa¬ 
tørernes mundtlige eller skriftlige 
beretninger med viden om det 
observerede fænomens 'Takti¬ 
ske” udseende. Dermed får man 
indblik i de processer og forhold, 
som kan påvirke observatørers 
oplevelser, og som kan medvirke 
til at gøre dem besynderlige. 

De fleste af sagerne i ”50 år 
med ufoer” - og dermed også i 
dette særnummer af UFO-Nyt - 
er således opklarede sager, hvilket 
måske vil skuffe nogle af de læ¬ 
sere, som er specielt interesserede i 
de uopklarede observationer. Man 
skal dog være forsigtig med at 
betragte de opklarede sager som 
mindre interessante end de ”ægte” 
ufo-observationer, da mange 
af de forhold, som kan gøre de 
opklarede sager endog meget 
besynderlige, i lige så høj grad 
kan optræde i forbindelse med de 
uopklarede hændelser. Ignorerer 
man derfor erfaringerne fra de 
opklarede sager, mister man en 
vigtig del af forklaringen på det 
komplekse fænomen, som i daglig 
tale går under navnet "ufoer”. 

Nærværende særnummer af 
UFO-Nyt er en kort og populær 
sammenfatning af bogen ”50 
år med ufoer”, og er skrevet af 
journalist Per Borgaard, der om 
nogen kender SUFOI og ufoernes 
historie i Danmark. 

□ 


AF KIM MØLLER 
HANSEN 

Indledning 


AF PER BORGAARD 



Fra venusianske åbenbaringer til jordisk slid for at finde facts om ufoer 
i en høstak af sansebedrag, fejltolkninger, misforståelser - og nu og da 
løgne. Sådan startede det... 


Hvad er sandhed? Det spørgsmål 
har SUFOI kæmpet med i 50 år. 
Vi kom sent med i slagsmålet. Det 
er jo det basale spørgsmål under 
al religiøs søgen og al videnskabe¬ 
lig forskning. Man kan altid svare 
som Pilatus i Johannes-evangeliet, 
hvor landshøvdingen affærdiger 
Jesus med et ironisk "hvad er 
sandhed?” og går ud for at sælge 
de rasende jøder en "acceptabel 
sandhed”. Det kostede Jesus livet 
og reddede terroristen Barrabas. 
Pilatus var faktisk postmoderne, 
for han opgav at finde en egentlig 
sandhed. Den holdning er ud¬ 
bredt i dag: ”Det er sandt, hvis 
det er sandt for dig.” 

Men det passer bare ikke. Det 
giver ”ufo-sagen” også fremra¬ 
gende eksempler på. 

Den amerikanske brandbe¬ 
kæmpelsesekspert Kenneth Ar¬ 
nold spekulerede ikke i de baner, 
da han ved tretiden den 24. juni 
1947 så ni flyvende objekter nær 
Mount Rainier i USA. Han tjek¬ 
kede, at det ikke var spejlinger i 
flyvinduerne og undrede sig over 
deres fart og form - otte runde 
og én halvmåne. Da han beskrev 
dem, sagde han, at de ”fløj, som 
tallerkener slår smut over en 
vandflade.” 



Begrebet "flyvende tallerkener” 
var født. At de senere blev om¬ 
døbt til uidentificerede flyvende 
objekter - ufoer - ændrede ikke 
den grundlæggende gåde. 

Folk, der tolker ufoerne religi¬ 
øst, opfatter i dag Arnolds obser¬ 
vation som en ”ur-myte”. Mere 
jordnære sjæle fandt hurtigt sne¬ 
sevis af rapporter fra Anden Ver¬ 
denskrig om lysende foo-fighters, 
der skræmte krigspiloter på begge 
sider. Andre, der gravede i gamle 
krøniker, fandt talrige beskrivelser 
af sære flyvende fænomener - må¬ 
ske startende med profeten Eze- 
kiels ufo ved floden Kebar 592 år 
før Kristus. Eller, endnu tidligere, 
skystøtten, der førte israelitterne 
ud af Egypten. 

I Danmark blev ufo-studiet i 
1950’erne taget op af flyverløjt¬ 
nant H.C. Petersen på Flyvesta¬ 
tion Skrydstrup. H.C., som han 
kærligt blev kendt overalt, havde 
læst, at amerikanerne havde drop¬ 
pet al ufo-efterforskning, fordi der 
ikke var hold i observationerne. 

Så kom han på videreuddannelse i 
USA og opdagede, at Project Blue 
Book stadig samlede ufo-data. 

Han følte sig ført bag lyset og rea¬ 
gerede med sønderjysk stædighed: 
Han ville Finde sandheden. 

Det førte H.C. Petersen til 
amerikaneren George Adamski, 
selvlært filosof og medhjælper i en 
restaurant ved vejen op til Mount 
Palomar-observatoriet. Adamski 
havde én fordel: Han havde selv 
snakket med en ufo-pilot ved 
navn Orthon ude i en amerikansk 
ørken. Orthon - blond, langhå¬ 
ret (15 år før det blev moderne) 
og iført skidragt i ørkenvarmen 
- havde røbet, at ufoerne var rum¬ 
skibe fra bl.a. Venus. 

Normalt holdt rumfolk sig 
fra Jorden (et reservat, hvor 
forbrydere og andre retarderede 
fra mange kloder blev genfødt 
for at repetere lektien, til de blev 
klogere). Men atombomberne i 
Japan i 1945 og de to supermag¬ 
ters nye brintbomber truede hele 
solsystemet - ifølge Orthon. 



George Adamski vedet maleri af Orthon 
Venus-rummanden, som Adamski modte 
den 20. november 1952 i en californisk 
orken. 

Som sønderjyde ville H.C. nok 
have moret sig over den skrøne, 
hvis ikke USA’s luftvåben havde 
meldt ud, at alle ufo-syn var 
forklaret. Det havde selv stået i 
Jyllands-Posten. Alligevel ind¬ 
samlede Project Blue Book stadig 
data. Derfor valgte H.C. at tro 
Adamski. Og derfor stiftede han i 
1957 SUFOI. 

Set fra 2007 virker det sært at 
tage Adamski alvorligt. Vi ved jo, 
der ikke er mennesker på Solens 
andre kloder (endnu). Men i 1957 
vidste vi næsten intet om plane¬ 
terne, fordi vi ikke engang kunne 
sende en raket til Månen. Nogle 
astronomer mente, der kunne 
være liv på Venus - en tvilling til 
Jorden og måske et tropisk para¬ 
dis. Eller et afsvedet helvede alt 
for tæt på Solen. 

Desværre er det sidste rigtigt. 
Men det vidste H.C. ikke, da han 
i 1959 slog sig på brystet foran en 
fyldt sal på Folkehjem i Aabenraa 
og sagde: "Jeg kender sandheden 
om ufoerne!” 

Det troede han ærligt. Tiden 
viste, at han tog fejl. 

Indledning 

H. C. Petersen - drivkraften bag S UFO I 


Da de første rumsonder i 
1960’erne nåede Venus, afslørede 
de en livløs verden med så højt 
atmosfærisk tryk, at Orthon fra 
Venus ville være eksploderet som 
en dybhavsfisk, da han trådte ud 
af ufoet i Californien. 

Adamski døde den 23. april 
1965. Allerede næste dag mødte 
englænderen E.A. Bryant ved 
Scoriton en landet ufonaut, der 
lignede en 15-årig, kaldte sig 
”Yamsky eller sådan noget” og 
beklagede, at ”Des eller Les” ikke 
var der, for han ville have forstået 
det hele. (Adamskis medforfatter 
til bogen "Flyvende tallerkener 
er landet” var englænderen Des- 
mond Leslie). 

Det var instant reinc ar nation. 
Hurtigere end instant coffee, for 
Yamski var allerede teenager. Det 
var måske derfor, han straks tabte 
interessen for sin gamle planet. Vi 
har ikke hørt fra ham siden. 

Længe før Adamskis død var 
det begyndt at rumle i SUFOI, 


i de første år. 


som blev ledet af et Kontakt¬ 
udvalg. Alene det navn viste, at 
sagen var afgjort: Ufoer var rum¬ 
skibe. Hvorfor løj myndighederne 
så om rumfolkene? Elementært, 
mente H.C. Petersen og Adamski: 
De var ført bag lyset af Tavsheds¬ 
gruppen. Hvem det var, vidste 
ingen rigtigt. 

H.C. holdt fast ved Adamski, 
selv da denne tog med tallerken 
til Saturn som Jordens talsmand 
på en konference for hele solsyste¬ 
met. Saturn er en af solsystemets 
største planeter, og en svækling 
fra Jorden ville næppe holde sig 
på benene ret længe der - selv 
hvis atmosfæren var til at leve i. 
Folk i Kontrastudvalget, som det 
uofficielt hed, gjorde oprør. 

Faktisk var Adamski inspireret 
af madame Blavatsky, der opfandt 
teosofien. Dér fik han også sin ide 
om, at almindelige jordboere al¬ 
drig ville få kontakt med rumfolk. 
Vi var underudviklede. Jorden var 
reservat for tumber og slyngler, 


der bliver genfødt her, til de har 
lært lektien. Praktisk nok sikrede 
det Adamski rollen som eneste 
talerør for rumfolket. 

Forfatteren til denne indled¬ 
ning var selv længe i Adamski- 
lejren. Men Saturn-mødet var 
et vendepunkt. Jeg søgte andre 
udenlandske kilder end UFO-Nyts 
og opdagede efterhånden, at vi 
aldrig havde fået hele sandheden 
om den velmenende svindler fra 
Mount Palomar. 

Men nogle i SUFOFs kontrast¬ 
udvalg havde anet uråd længe 
før. De ville se facts. Derfor blev 
major H.C. Petersen i 1965 afløst 


SUFOFs kontaktudvalg i begyndelsen 
af 1960’erne. Bageste række fra ven¬ 
stre: Hovedet af Vagn Dybkjær, John 
Petersen, Ole Henningsen. Midterste 
række fra venstre: Borge Jensen, Peder 
C. Andersen, X.P. Madsen, Frank Ler¬ 
bæk. Forreste række fra venstre: Irma 
Andersen, Frank Pedersen, Leif Eck- 
hoff Pedersen og Ensio Slei. 


Den amerikanske 
kontaktperson 
George Adamski i 
Kastrup Lufthavn 
i 1963 ledsaget af 
SUFOFs senere 
formand Erling 
Jensen. George 
Adamski blev også 
interviewet til TV- 
A visen. 

(Fotos: Tidsma¬ 
skinen, DR2) 

AF PER BORGAARD 


SUFOI’s rapportarbejde 



Frank Pedersen afløste H. C. Petersen 
som formand i 1965 og indledte en ny 
æra fo r foren ingen. 


som formand af en anden major 
Pedersen - med fornavnet Frank 
som forenede tør humor med 
tørst efter realiteter. 

H.C. tog sin tallerken og gik 
- for at stifte foreningen I GAP, 
der bar Adamskis fakkel videre. 
Men den blafrede og osede, fordi 
Adamski døde, hans kontakt¬ 
vidner ændrede forklaringer, hans 
fotos afsløredes som falske, og 
rumsonder sendte fatale fakta 
hjem. 

SUFOI tog derimod fat på det 
seje slid med at skille fakta, san¬ 


sebedrag og løgn i ufo-syndromet. 
Hvad vi lærte undervejs, har Toke 
Haunstrup i år skrevet en bog om 
(se side 23). Den er spændende 
som en krimi og resten af dette 
nummer af UFO-N yt er redige¬ 
rede uddrag fra Tokes bog. 

□ 


; ra blåøjet naivitet til lærende organisation 


"Organisationen satte sig som 
mål udbredelsen af kendskabet 
til det, der sker, samt at bevise, 
at der lander mennesker fra an¬ 
dre kloder her i Danmark, og 
komme i forbindelse med disse 
mennesker. "(UFO-/V)’/, november 
1958) 

Sådan blev "Syd-Jysk UFO 
Investigation" (senere Skandina¬ 
visk UFO Information) beskrevet 
i UFO-N yt nr 1. Udgangspunk¬ 
tet var, at Jorden blev besøgt af 
rumskibe. Helt uvidende om, at 
kendte fænomener kunne mistol¬ 
kes som ufoer, var man nu ikke. I 
august 1960 skrev Frank Peder¬ 
sen: 

"SUFOI gør med det samme 
opmærksom på, at ikke alle ind¬ 
komne rapporter dækker obser¬ 
vationen af en flyvende tallerken. 
En del af rapporterne omhandler 
almindelige himmelfænomener, 
en del er usikre grundet for få 
oplysninger. Det er derfor vigtigt, 
at enhver melder observationer 
af UFOer. Jo flere rapporter og 
vidner, der er til samme fænomen, 
desto større sikkerhed opnås i 
rapportsammenligningen." 

Fra 1965 blev kursen med 
Frank som formand mere viden¬ 
skabelig. Troen på, at ufoer var 
rumskibe, dominerede blandt de 
aktive i mange år, men man indså, 
at mange rapporter skyldtes na¬ 
turfænomener. Opklarede sager 
var bare lidt uinteressante. Først 
efterhånden så man, at netop de 
gav vigtig indsigt. 

Rapportcentralen blev dannet i 
1960 for at samle, analysere og ar¬ 
kivere rapporter. I 70’erne skabte 



SUFOI et net af rapportoptagere. 
Først i 80’erne blev dette afløst af 
et mere decentralt system. 

I 1960’erne udvikledes et rap¬ 
portskema, oftest udfyldt af 
observatøren selv. I usædvanlige 
sager kom der dog en rapportop¬ 
tager på besøg. 

Et andet vigtigt element var 
Alarmcentralen 1961-2000. Ideen 
fostredes af Xavier R Madsen, 
som drev centralen til 1977, dels 
som center for telefonkæder ved 
større observationer, dels som ste¬ 
det, hvor observatører kunne hen¬ 
vende sig. Med den nye struktur i 
1970’erne blev observatørerne vist 
videre til lokale rapportoptagere. 


Rapportarbejdet professionaliseres 


"Det sete har nok været et kendt 
fænomen, medmindre meget gode 
og meget sikre oplysninger taler 
imod det." 

Det var udgangspunkt i ma¬ 
terialet til det sidste af de kurser 
for nye rapportoptagere, SUFOI 
holdt i 1981-98. Væk er "men¬ 
nesker fra andre kloder" og "kon¬ 
takt", og med kravet om meget 
gode og meget sikre oplysninger 
er der ikke megen plads til mystik. 

Fra 1975 var målet at være ob¬ 
jektiv, systematisk og kritisk som 
naturvidenskaben, med afsæt i 
erfaringerne fra de år, hvor Erling 
































SUFOI’s rapportarbejde 


UFO-NYT 4/2007 7 


Jensen, leder af rapportcentralen 
1960-75, støbte fundamentet. 

Sidst i 1970’erne indførte man 
et mere detaljeret rapportskema 
og elektronisk registrering i Pro¬ 
jekt UFO DATA påvirket af det 
store udland, hvor den tidligere 
så udskældte amerikaner J. Al¬ 
len Hynek blev rollemodel. Han 
kom med bogen ”The UFO Ex- 
perience” i 1972 (på dansk i 1974 
som ”UFO Dokumenteret”) til at 
spille en stor rolle for SUFOI. 



Grundpillen blev rapportop- 
tagerkurset, som udvikledes i 
1980-81. Det var et weekendkur¬ 
sus med foredrag og gruppeøvel¬ 
ser. De første Fire med over 50 
kursister blev holdt i 1981-82. I 
1982 holdt man også det første og 
desværre sidste videregående kur¬ 
sus i efterforskning. 

Ambitionsniveauet skræmte 
nogle væk. Instruktørerne var er¬ 
farne rapportoptagere fra SUFOI, 
som underviste i bl.a. saglig in¬ 
terviewteknik og dokumentation 
af observatørens beskrivelse og 
rapportoptagerens efterforskning. 
Desuden lærte man om percepti¬ 
onspsykologi, himmelfænomeners 
absolutte og relative størrelse, for¬ 
skellen på ifo- og ufo-rapporter og 
kendte fejlkilder. 


UFO-RAPPORTSKEMA 

Det sidste rapportoptagerkur- 
sus blev holdt i København i maj 
1998. I alt blev det til 11 kurser 
med ca. 100 deltagere. Man gav 
rapportoptagerne hovedansvar 
for efterforskning og bedømmelse, 
der indtil da hørte under Rap¬ 
portcentralen. Samtidig etablerede 
SUFOI et bedre samarbejde med 
officielle instanser. 




Uheldigvis tog den nøgterne 
tilgang modet fra mange. Der var 
stor udskiftning. Da der var flest 
rapportoptagere - omkring 1993 
var der ca. 20, med vidt forskel¬ 
lige forudsætninger og holdninger. 
Der var altid flest, som mente, at 
nogle ufoer var rumgæster. I kon¬ 
krete sager kunne de være rygende 
uenige. 



/ 1980 erstattedes 
S UFO Is gamle 
rapportskema af 
et mere detaljeret, 
som skulle sikre 
bedre data for 
efterforskning og 
statistiske analyser. 
Rapport skemaet 
har inspireret 
udenlandske ufo¬ 
organisationer til 
lignende skemaer. 


S UFO I s Per 
Andersen (set bag¬ 
fra) spiller obser¬ 
vator ved en grup- 
peovelse på kurset 
i 1982. Til liojre er 
to deltagere ude i 
åbent terræn for at 
måle relative stor- 
relser ved et kursus 
i Silkeborg i 1993. 

Sidst i 1990’erne faldt antal¬ 
let af aktive, og siden 1999 har 
SUFOl først og fremmest regi¬ 
streret observationsberetninger 
via hjemmesiden www.ufo.dk. 

Et område er usvækket: Ole 
Henningsen - veteran i SUFOFs 
repræsentantskab - efterforsker 
grundigt alle fotosager. 

Rapportmaterialet 


I perioden 1957-2007 registrerede 

SUFOl ca. 15.000 observationer. 


I grafen ovenover ses de registre¬ 
rede henvendelser i 1976-2006. 

Midt i 1970’erne var der mange 
observationer, men i 1980’erne 
ebbede de ud. I 1989 fik SUFOl 
kun 38. Så kom en ny opgang, 
bl.a. på grund af medieomtale af 
SUFOl og mange laserlys. 

Kvalitetsmæssigt spænder de 
1 5.000 sager fra nødtørftige no¬ 
tater til sager med omhyggelige 
interviews, grundig dokumen¬ 
tation, detaljerede resumeer og 


videre efterforskning. Især af 
meget usædvanlige observatio¬ 
ner. 

Rapportarkivet kan groft op¬ 
deles i tre grupper: 

• Rapporter, der er identifice¬ 
ret (ifoer), 

• rapporter, som er mangel¬ 
fuldt dokumenteret, og 

• rapporter, som dels har høj 
besynderlighed, dels er uop¬ 
klarede (ufoer ). 

Denne tabel viser fordelingen i 
årene 76-78 og 94-96: 



1976 

1977 

1978 

1994 

1995 

1996 

Samlede indberetninger 

493 

375 

342 

199 

277 

206 

- heraf identificerede (ifo) 

20% 

27% 

73% 2) 

57% 

58% 

64% 

- heraf manglende data 

54% 0 

49% I 11 

23% 

39% 

39% 

33% 

- uidentificerede 

26% 

24% 

5% 

4% 

3% 

3% 

Ifoer (andel af ifo-rapporterne) 







- projektørlys 

- 

- 

- 

37% 

36% 

43% 

- meteorer 

5% 

- 

12% 

26% 

22% 

8% 

- satellit-undergang 

- 

- 

36% 

- 

- 

- 

-fly 

23% 

32% 

15% 

19% 

24% 

22% 

- stjerne/planet 

3% 

10% 

8% 

14% 

9% 

19% 

- satellit 

20% 

2% 

22% 

- 

- 

- 

- ballon 

46% 

50% 

1% 

- 

- 

- 

- fugle 

- 

3% 

- 

- 

- 

- 

- practical jokes 

- 

2% 

1% 

- 

- 

- 

- øvrige 

3% 

1% 

6% 

5% 

9% 

8% 


Bemærkninger: 

l} Oprindeligt kategoriseret som "identificeret I manglende data" 

2J Den høje andel af identificerede rapporter i 1978 skyldes et satellitstyrt, hvor SUFOl fik 90 indberetninger (26% af alle 
indberetninger). Ellers ville andelen af ifoer være 46 % (stadig bemærkelsesværdigt højere end årene for). 

Andelen af ifo-sager steg fra 
1970’erne til 1990’erne, fordi rap¬ 
portoptagerne blev dygtigere. 
Samtidig faldt ufo-sagerne fra ca. 
25% til under 5%. Ifo-observa- 
tioner viser store udsving. Dog 
udgør fly, stjerner/planeter og 
meteorer i alle årene mellem 31% 
(1976) og 59% (1994). Ifoerne er 
præget af trends. Fx var der sidst 
i 1970’erne mange varmluftbal¬ 
loner, og i 1990’erne en bølge af 
projektørlys. 



Ifo på vej! En gruppe unge fra Gentofte 
i færd med at opsende en varmluftbal¬ 
lon. Fotografiet er fra 1977. 


Når sanserne snyder 


Den svævede hen over gårdsplad¬ 
sen. Naboen blev tilkaldt, og vi så 
den begge. I tyve minutter floj den 
frem og tilbage i haven og ligesom 
betragtede os. Den fulgte os deref¬ 
ter, da vi gik op mod stationen, og 
så forsvandt den. Vi blev ret bange, 
og det tog mig et dogn at komme 
over det. (Mandlig observatør, ob¬ 
servation den 31. august 1995) 

Det hang 7-8 meter over vores hus¬ 
tag, og 20-30 lamper lyste ned på 
tagstenene. Man kunne se genskæ¬ 
ret. (Kvindelig observatør, obser¬ 
vation den 31. august 1995) 

Da jeg korte hjem i bilen, fulgte 
den efter mig og stoppede, da jeg 
drejede fra hovedvejen. Da den 
var nærmest bilen og vel kun nogle 
meter til siden for mig, fol te jeg 
mig ligesom trukket hen imod den. 
(Kvindelig observatør, observa¬ 
tion den 31. august 1995) 

En kvindelig bilist fra Gjerndrup 
blev i bil fulgt af to lysende gen¬ 


stande, da hun nytårsnat ved halv 
fem-tiden korte fra Gjerndrup til 
Brorup. Lysene fulgte med tre ki¬ 
lometer og forsvandt så. (...) - Jeg 
troede forst, det var laserlys, men 
det kan vel ikke folge efter én over 
en så lang strækning. (Jydske Vest¬ 
kysten, den 7. januar 1999) 

Hele vejen fulgte tingesterne efter 
bilen i tre-f ire meters afstand. De 
svævede udfor vinduet i forer siden. 
En enkelt gang bevægede de sig om 
bag bilen, men de kom tilbage igen. 
(Kvindelig observatør i Jydske 
Vestkysten, den 6. januar 1999.) 

De floj rundt over marken lige her 
ved siden af Der var vel 25-30 
meter hen til dem, da de var tættest 
på. (Mandlig observatør til Jydske 
Vestkysten, den 8. januar 1999) 

I begyndelsen grinte vi bare, men 
da de blev ved med at fol ge efter 
os, blev jeg bange. Vi ville ringe 
hjem på gården til mine forældre, 
så de kunne finde videokameraet 
frem og filme genstandene, men 
tele fonen var pludselig helt dod. 
Eorst da vi nåede hjem, virkede 
telefonen igen, men da var lysene 
forsvundet. (Kvindelig observatør 
til Jydske Vestkysten, den 7. ja¬ 
nuar 1999) 

Disse citater gælder to observa¬ 
tioner. Den første fandt sted på 
Fyn i august 1995, da mindst ti 
fortalte SUFOFs Erling Hegelund 
om to lysende, roterende cirkler, 
som blev set fra Odense, Ringe, 
Årslev og Fåborg. Den anden blev 
nytårsnat 1999 rapporteret fra 
store dele af Sønderjylland. Også 
her sås to roterende lyscirkler. 

1 begge sager var årsagen la¬ 
serlys på skyer, i flere år hyppigste 
årsag til ufo-alarmer. Det ene stod 
ved Café-Diskotek 54 i Ringe, det 
andet ved Diskotek Josephine i 
Rødding. Begge kunne ses over 20 
km væk. 

Hvorfor følte mange så, at de 
kom tæt på, fløj lavt og forfulgte 
dem? At vidnerne har oplevet at 
blive forfulgt eller troet , lysene var 
tæt på, er der ikke tvivl om. 

Vi sanser via komplekse pro¬ 
cesser i øjne og ører og hjerne. Vi 
oplever verden tredimensionelt 
og får uvilkårligt fornemmelse af 
tings form, størrelse og afstand. 
Men vi bygger samtidig på tidli¬ 
gere erfaringer. 1 det store og hele 
virker det: Vi når som regel over 
gaden uden at blive kørt ned. Der¬ 
for har mange svært ved at tro, at 


de kan fejltolke en oplevelse to¬ 
talt. De, der har misset afstanden 
til et ifo totalt, reagerer tit skep¬ 
tisk på den rigtige forklaring. 

Himmelfænomener sanser vi 
kun med øjene, og i mørke for¬ 
svinder detaljer. Tilbage er kun 
lys på himlen, som man ikke kan 
tolke form, størrelse og afstand 
ind i. I laserlys-sagerne fra Fyn 
og Sønderjylland tog alle citerede 
vidner fejl af afstanden. Der var 
5-50 km mellem dem og de skyer, 
der blev ramt af lyset. Alligevel 
oplevede de, at lysene var tæt på 
- ned til få meter. Det chokerede 
eller skræmte dem. 

Flere troede, lysene forfulgte 
dem. Hvis du har kørt i bil på 
landet, når Månen står lavt, har 
du sikkert også oplevet, at den 
”følger med”. Den illusion snød 
vidnerne fra Fyn og Sønderjyl¬ 
land. Også form og bevægelse kan 
opleves forkert. Viden og erfarin¬ 
ger påvirker vores synsoplevelse. 
Og så er spørgsmålet pludseligt, 
hvor meget ufo-stof fra medier 
og film farver vores oplevelse af 
uventede himmelfænomener. 


Projektør- og laserlys 

Projektør- og laserlys kan 
bestå af en eller flere kraftige 
projektører og er oftest ar¬ 
rangeret, så de kan bevæge sig 
i mønstre, mens de lyser imod 
himlen. Når lyset rammer et 
skylag, ses det fra jorden som 
en eller flere runde/ovale lys¬ 
pletter, som bevæger sig. Er der 
huller i skylaget, "forsvinder” 
lysene, når de rammer dem. 

Det kan se meget sært ud. 

Selve lyskeglen er kun synlig, 
hvis støv eller dis i luften ka¬ 
ster lys tilbage. 



Lyskaster med to 
stationære spots 
(til hejre ) og 
en cirklende (til 
venstre) i Koben¬ 
havn. Bemærk, 
hvordan det lave 
skydække oplyses 
og bliver til store, 
lysende „objek¬ 
ter “. 

(Foto: Per 
Tybjerg A Ulrich) 

Næsten al afstandsvurdering 
fungerer ved, at vi ser ting i for¬ 
hold til andre ting. På himlen er 
der ikke noget til at hjælpe. Toke 
Haunstrup har foretaget en ana¬ 
lyse af 31 observationer af fly. 
Her fordelte afstandsangivelserne 
sig sådan: 


Afstand 

Antal 

Procent 

0-499 m 

14 

45% 

500-1999 m 

7 

23% 

2000 m - 

10 

32% 


Næsten halvdelen satte afstan¬ 
den til under 500 meter. En skød på 
kun fem! Vidners vurdering af af¬ 
stand til himmelfænomener er helt 
uden sammenhæng mellem den op- 
levede og den faktiske afstand. Men 
det nægter den, der har oplevet et 
fænomen som ”tæt på”, ofte. 

Det er umuligt at vurdere af¬ 
stand til ting på himlen. Selv når 
et nattelys ses i forhold til skyer, 
kan man tage fejl af ”ufoets” pla¬ 
cering. Laserlys, der tilbagekastes 
fra undersiden af et skylag, har 
virket, som om lyset kom fra et 
objekt oven over skyerne. 

Vores vurdering af størrelse og 
afstand hænger uløseligt sammen. 
SUFOl har mange eksempler på, 
at forventninger påvirker vurderin¬ 
gen: ”Lyset var ikke ret stort, så 
det må have været langt væk.” 

Da det er umuligt at vurdere 
afstand til himmelfænomener, er 
det også umuligt at vurdere deres 
størrelse. Den 18. januar 1991 så 
en mand i Odense et lysfænomen, 
som han anslog til at være 120 
m væk og 10-20 m i tværmål. 

Det var en russisk satellit, som 
brændte op i atmosfæren flere 
hundrede kilometer borte. 

Derfor har SUFOl i mange år 
lagt mest vægt på relativ størrelse : 
SUFOl beder vidnet strække en 
arm ud og vise med tommel- og 
pegefinger, hvor meget det fyldte. 
Det siger ikke noget om den fakti¬ 
ske størrelse, men kan hjælpe til at 
Finde en forklaring. 

Men også det er usikkert. Må¬ 
nen og Solen i udstrakt arm er ca. 
en halv cm, men i en tysk under¬ 
søgelse anslog hele 38% dem til 
mindst 8 cm. 

Form er forræderisk 


De fleste ufoer er nattelys. Om da¬ 
gen er skygger en vigtig hjælp til 
at opfatte en tings form. Men der 
er ingen skygger på lysende gen¬ 
stande - og punktlys er selvsagt 
altid kun et punkt. 


Den 23. februar 1999 var Jupi¬ 
ter og Venus i konjunktion, dvs. 
tættest på hinanden på himlen. 
Planeterne to af nattehimlens 
mest lysstærke - sås kun adskilt 
med 0,1 grad. Hver for sig giver 
de tit anledning til henvendelser, 
så SUFOl ventede mange opkald. 
Der kom også 35. Det interes¬ 
sante er, at mange så dem som ét 
objekt med et lys i hver ende. En 
Sønderborger skrev: 

"Objektet består af to me¬ 
get kraftige lys, der er placeret 
vandret ved siden af hinanden. 
Med udstrakt arm kan begge lys 
dækkes af lillefingerens negl på 
én gang. Objektet flytter sig over¬ 
hovedet ikke. Når skyer trækker 
forbi, kan jeg se, at objektet er 
bagved skyerne. Helt sorte skyer 
dækker endog så meget, at objek¬ 
tet slet ikke kan ses.” 

Vi oplever grupper af gen¬ 
stande eller lys - som en en¬ 
hed. Det er en grundlæggende 
egenskab ved vores syn. Den 21. 
april 2004 kl. 04.30 passerede en 
lysende kugle vesthimlen. En ob¬ 
servatør beskrev den sådan: 

"Under indsejling til Århus 
med færgen Maren Mols blev jeg 
pludselig opmærksom på et ko¬ 
metlignende lysfænomen (kugle 
med hale, der spidsede til), der 
bevægede sig fra nord mod syd, 
lavt inde over byens lys. Da fæ¬ 
nomenet var over den sydlige del 
af Århus, så det ud, som om det 
delte sig og blev til to, hvorefter 
det forsvandt over/bag Marselis- 
skoven.” 

Det viste sig at være en ild¬ 
kugle (kraftig meteor) med en 
hale af mindre lys. Men en pæda¬ 
gogmedhjælper fra Køge så det 
helt anderledes: 

"Selve objektet var mørkt og 
ikke til at identificere, men det 
havde et grønligt lys, nærmest 
som lanternerne på et skib (det 
lyste meget skarpt og ikke som 
et meteor): I det, der kan kaldes 
forenden og bagved, var der et 
gullig-orange-grønligt ’flammefor¬ 
mef lys (som fra en jetmotor).” 

Han oplevede de to lyskugler 
som enderne af et mørkt objekt 
- en illusion, der svarer til beskri¬ 
velserne af konjunktionen mellem 
Jupiter og Venus. 

Man kan slet ikke bestemme 
formen af et punkt. Men SUFOl 
har eksempler på, at observatører 
tolker detaljer og former ind i 
punktlys. Den 18. marts 1988 så 
to nordsjællandske politibetjente 
fx Venus som "meget større end 


en stjerne” og mente endda at se 
en "kranarm” på den. 

Bevægelse narrer 


Også bevægelse kan snyde. Folk, 
der stirrer på stjerner og planeter, 
kan opleve bevægelser, endda 
store. Forklaringen er, at hvis 
man længe fokuserer på fx et lys 
på himlen, vil øjnene begynde at 
bevæge sig i ganske små ryk, vi 
hverken kan stoppe eller styre. De 
får billedet på øjets nethinde til 
at bevæge sig lidt, så nethindens 
receptorer ikke "trættes”. Men de 
får os også til at opleve, at stil¬ 
lestående lys hopper eller svinger 
frem og tilbage. Roterende lys 
skyldes snarere skift i lysstyrke 
fremkaldt af lysbrydning i atmos¬ 
færen. 


Fra vidnesbyrd 
til oplevelse 

Almind-rumskibet var i flere år et 
af de bedste beviser for rumbesøg. 
Det blev set fra Øst- og Midtjyl¬ 
land. Hovedvidner var tre unge 
mænd, som meget tidligt søndag 
den 15. december 1957 var på vej 
hjem fra en fest. De fulgte i et 
kvarters tid et rundt lys, som steg 
op over den østlige horisont, "lidt 
mere orange end en solnedgang”, 
bevægede sig frem og tilbage, blev 
mere aflangt og "åbnede sig i 
kanten”. "Små tallerkener” kom 
ud. Til sidst steg det langsomt for 
pludselig at forsvinde mod øst - 
væk fra observatørerne. 

En omtale i Jylland s-Posten fik 
vidner til at melde sig fra Århus til 
Kolding. De var ret enige om tid, 
retning og farve, men ikke årsag. 
Flere mente, det var Månen. 

Den morgen stod den næsten 
halve måne op kl. 01.18 og skulle 
stå lige ved siden af ufoet, men 
dén så Almind-observatørerne 
ikke. Derimod et aflangt mo¬ 
derskib, som udsendte små tal¬ 
lerkener - helt efter datidens ufo¬ 
forestillinger. 

Da flere vidner mente, det var 
Månen, kan det undre, at man i 
årevis tolkede det som et rumskib, 
men den tids ufologer tog obser¬ 
vatørers beretninger for vidnesbyrd 
om faktiske fænomener. Først 
i 1960’erne og 70’erne erkendte 
man langsomt, at det, som be¬ 
skrives, ikke er "ufoets” udseende, 
men oplevelsen , som observatøren 
husker den. 

Som en atomeksplosion 


Mandag den 16. februar 1998 
kørte en kvinde lidt efter kl. 23 
hjem fra arbejde i Aalborg ad lan¬ 
devejen til Hals. Vest for Gandrup 
kom et lys til syne på himlen til 
højre. Det var rundt, lyste gulligt 
og faldt næsten lodret. I stedet 
for at brænde op satte det kurs 
mod bilisten og blev ca. tre gange 
så stort som fuldmånen. Med ét 
nærmest eksploderede det i et gi¬ 
gantisk lysfelt. Det var meget tæt 
på og oplyste vejen og markerne 
på begge sider. 

"Eksplosionen” var så kraftig, 
at hun tænkte: ”Det må være en 
atombombe - nu dør jeg!” 

Pludselig slukkedes det uhyre 
kraftige lys som med en kontakt. 
Tilbage var det runde, gullige lys 
to-tre gange Månen, som lydløst 
bevægede sig opad og stod stille 
på himlen. 

Hun blev klar over, at det ikke 
var en atombombe, men slukkede 
billygterne for, at det ikke skulle 
”se” hende. Lidt efter kørte hun 
videre uden lys, så skrækslagen, at 
hun ikke turde se op. Da hun dre¬ 
jede fra landevejen, gik hun igen 
i panik, for lyset bevægede sig 
hurtigt ind foran bilen og stand¬ 
sede lavt til venstre. Det forekom 
hende, at det kunne følge hende 
overalt. Frygten tog overhånd. 

Hun fræsede hjem, sprang ind 
og vækkede manden, men tig¬ 
gede ham om blive inde for ikke 
at blive ”set”. Da forløbet blev 
nogenlunde klart for ham, gik de 
op på første sal. Herfra kunne de 
se Månen - og intet andet. Han 
ringede til Flyvestation Aalborg, 
der henviste ham til SUFOFs rap¬ 
portoptager, som få dage senere 
gennemførte et grundigt interview. 


En efterlysning i Aalborg 
Stiftstidende gav over 20 henven¬ 
delser. De fleste kunne hurtigt 
forklares. Nogle få var klar over, 
at de havde set Månen, men 
mange mente, den var ”for stor” 
og havde ”for meget farve”. 

For SUFOFs Torben Birke¬ 
holm pegede mere og mere mod 
Månen. Den stod den aften op 
kl. 23.10 og befandt sig ganske 
lavt over horisonten, da hun så 
den. En køretur på strækningen 
med vidnet viste, at observations¬ 
retningen de fleste steder faldt 
sammen med retningen til Månen. 
Torben vurderede, at Månen var 
den sandsynlige forklaring, men 
kunne ikke forklare, hvilke psy¬ 
kologiske mekanismer der kunne 
få en næsten fuld måne til at virke 
som en atombombe. 

Så kraftige fejltolkninger hører 
til sjældenhederne. Men i sagen fra 


Gandrup er der - som i de fleste 
sager af denne art - ingen grund 
til at tro, at observatøren på nogen 
måde var psykologisk afvigende, 
endsige upålidelig. Hun beskrev 
blot en chokerende hændelse, som 
hun havde oplevet den. 

Observatører og personlighedstræk 


I 1970’erneog 1980’erne indta¬ 
stede SUFOI alle rapporter fra 
1976-1979, over 1.300 sager, så 
man bl.a. kunne lave statistik over 
observatørernes alder, køn og ud¬ 
dannelse. En sammenligning mel¬ 
lem ”ufo-vidner” og den samlede 
befolkning antyder ingen særlig 
forskel. Figuren nedenfor viser 
aldersfordelingen for hele befolk¬ 
ningen og for observatørerne. 
Eneste forskel er, at observatø¬ 
rerne gennemsnitligt er yngre end 
befolkningen som helhed. 



Fordeling af obser¬ 
vatorer ( mellem 
20 og 79 år) sam¬ 
menlignet med den 
danske befolkning 
1977. 

( Nytegnet graf af 
Henrik Klinge Pe¬ 
dersen). 


A - B 



En tegners opfattelse af de forskellige faser i kvindens oplevelse. 
(Tegning: Henrik Klinge Pedersen) 


Analyser af observatørernes be¬ 
skæftigelse og uddannelse viser, 
at de er et bredt udsnit af befolk¬ 
ningen. Alle erhvervsgrupper er 
repræsenteret, og uddannelserne 
spænder fra akademikere til ufag¬ 
lærte. Gruppen "studerende” udgør 
med 23% en usædvanligt høj andel. 
Men ellers er der ikke basis for at 
udpege bestemte grupper som pri¬ 
mære observatører. Det udelukker 
naturligvis ikke, at observatørerne 
adskiller sig fra befolkningen som 
helhed på andre punkter. 

Krydsfelt mellem digt og virkelighed 


I 1980’erneog 1990’erne satte 
nogle forskere fokus på ”ufo- 

myten” og tolkede ufo-beretninger 
som mytologiske fortællinger. På 
dansk grund er det især folke¬ 
mindeforsker Åge Skjelborg og 
religionshistoriker Mikael Roth- 
stein, der har markedsført disse 
betragtninger. 

For at forstå det må vi rejse til¬ 
bage til tiden før Kenneth Arnold. 
Da beskrev science fiction-forfat¬ 
tere rumbesøg, der mindede om 
de senere ufo-beretninger. Det var 
dog først med Arnold og de føl¬ 
gende ufo-observationer i USA, at 
rumfolk blev koblet sammen med 
usædvanlige himmelsyn. Er der 
en forbindelse mellem ufo-myten 
og folks observationer? Flere be¬ 
retninger, SUFOI har undersøgt, 
peger i den retning. 

Mikael Rothstein skriver i 
”UFOer og rumvæsner”: 

”UFO-mytens diffuse væsen er 
ikke til at komme udenom. Den 
bevæger sig i alle mulige retnin¬ 
ger, men samtidig er det tydeligt, 
at brikkerne i puslespillet ikke 
varierer i det uendelige. Det er de 
samme komponenter som altover¬ 
vejende går igen i langt de fleste 
beretninger. Man kan derfor tale 
om et ufologisk mytekompleks, 
eller et mytologisk system som er 
i konstant bevægelse, men netop 
inden for nogle bestemte rammer, 
som så kan siges at definere (...) 
’UFO-myten’.” (s. 35-36) 

At de fleste forbinder ordet ”ufo” 
med rumskibe, ved SUFOFs 
foredragsholdere. Det er et fast 
tilbagevendende punkt at forklare, 
at ”ufo” ikke / sig selv betyder 
rumskib. 

Undersøgelser i udlandet viser, 
at selv folk, der ikke interesserer 
sig for ufoer, har ret detaljeret vi¬ 
den om ufo-myten. 



Nærobservationer 


Ide 50 år har SUFOI af og til 
fået beretninger om biler stoppet 
af et ufo. De mest kendte sager er 
nok Maarup-sagen fra 1970 og en 
sag fra 1995 ved Give. 

Den slags er også kendt fra 
science fiction, især Steven Spiel- 
bergs "Nærkontakt af 3. grad”. 
Men her stjal Spielberg nu også 
med arme og ben fra ufo-litteratu¬ 
ren. For garvede ufologer var det 
et ekstra krydderi ved filmen at 
Finde ud af, hvor han havde hentet 
mange af sine scener. Men filmen 
havde først premiere syv år efter 
Maarup Hansens oplevelse. 

Maarup-sagen 1970 


Observatøren, som er politias¬ 
sistent, kommer en aften i august 
1970 kørende i sin patruljevogn på 
landet nær Fjelstrup nord for Ha¬ 
derslev. I rapporten beskriver han 
sin oplevelse således: 

”Jeg kom kørende alene i min 
patruljevogn. Pludselig bliver 
vognen omgivet af et skærende, 
blåhvidt lys, samtidig med at mo¬ 
toren stopper. Bilens lys forsvandt 
også, selv lyset fra tændingslam¬ 
pen. Jeg trak ind mod siden af ve¬ 
jen og bremsede op. Det kraftige 
neonagtige lys udenfor blændede 
mig i den grad, at jeg ikke kunne 
se noget. Med armen for øjnene - 
for at beskytte mig mod lyset - Fik 
jeg famlet mig frem til radioen. 

Da jeg Fik fat på mikrofonen og 
forsøgte at kalde stationen, viste 
det sig, at radioen var lige så ’død’ 
som alt andet elektrisk i bilen. (...) 

Efter en stund bevægede lyset 
sig opad. Det var et kegleformet 
lys med en diameter i bunden 
på 4-5 meter. Da jeg bøjede mig 
fremad og så op, kunne jeg se, at 
lyskeglen endte i bunden af en 
stor grålig genstand. Ikke en lyd 
hørtes fra genstanden. 

Nogle sekunder efter blev lyset 
trukket op i genstanden. Det er 
svært at forklare hvorledes; lyset 
slukkedes ikke, men bunden af 
lyset bevægede sig opad, således 
at der under keglen blev mørkt. 
Det tog ca. 5 sekunder for lyset 
at blive trukket helt op. Jeg stod 
ud af vognen og så, hvorledes den 
sidste rest af lyskeglen forsvandt 
ind i bunden på genstanden i et 
hul, der vel var godt og vel 1 me¬ 
ter i diameter. 

Da lyset var kommet helt op 
i genstanden, satte denne sig i 
bevægelse. I løbet af få sekunder 


forsvandt den lodret op i luften. 
Den accelererede kraftigt - sta¬ 
digvæk uden at man hørte en lyd. 
Idet objektet fløj bort, kom alt lys 
tilbage i bilens elektriske system. 
Jeg forsøgte at starte den, og den 
startede helt normalt, ligesom jeg 
atter kunne få radiokontakt med 
stationen.” 



Politiassistent Evald Hansen Maarup 
fotograferet i 1970. 


Observatøren tager nu mod 
til sig og læner sig fremad for at 
kigge op mod himlen gennem 
bilens forrude. Han ser et kæm¬ 
pemæssigt objekt, som bevæger 
sig hen over bilen og dækker for 
stjernerne på nattehimlen. Ob¬ 
jektet bevægede sig fremefter og 
forsvinder til sidst i horisonten. 
Nogenlunde samtidig starter 
bilens motor igen, og lyset på in¬ 
strumentbrættet tændes. 



(Tegning: Henrik Klinge Pedersen) 

Give-sagen 1995 


Observatøren, en ung mand, kom¬ 
mer kørende i bil på landevejen 
mellem Give og Bredsten. Plud¬ 
selig slår speedometernålen på 
instrumentbrættet i yderstilling. 
Samtidig begynder de øvrige in¬ 
strumenter at té sig helt vildt. Alle 
viserinstrumenterne svinger op og 
ned, omdrejningstælleren går helt 
op over det røde felt, mens termo¬ 
metret ryger op på det røde felt, 
hvor nålen står og dirrer. Samti¬ 
dig begynder vinduesviskerne at 
køre med høj hastighed og de er 
slet ikke tændt! Han prøver for¬ 
virret at bevæge viskerkontakten, 
men kan overhovedet ikke kon¬ 
trollere vinduesviskerne. 

Bilen nærmer sig en vigeplads 
i højre side, da han bemærker, 
at bilens lygter også opfører sig 
unormalt. De skifter styrke, og 
bilens motor begynder at ”sætte 
ud”. Det er, som om den er ved at 
"drukne” - som om motoren får 
for meget benzin. Han forsøger 
at holde liv i den og pumper på 
speederen flere gange. Men for¬ 
gæves. Motoren går til sidst helt 
i stå, og bilen holder stille - helt 
mørkelagt - midt ude på lande¬ 
vejen. 

Observatøren forsøger at gen¬ 
starte bilen. Han drejer tændings¬ 
nøglen, men der sker intet. Der 
kommer ikke lys i ladelampen, 
strømmen er gået, og alt er dødt. 
Efter tre-fire forgæves startforsøg 
mærker han pludselig en underlig, 
trykkende fornemmelse "oppefra” 
som en form for fysisk påvirk¬ 
ning, der er svær at beskrive. 

Uden varsel - og uden en 
lyd - nærmest "eksploderer” et 
enormt kraftigt lys ned over vog¬ 
nen. Lyset kommer oppefra, og 
det blinker eller pulserer hurtigt 
med mærkelige intervaller. Han 
kigger op gennem forruden og ser 
en mægtig skive over sig. Han er 
bange, men åbner straks fordøren, 
sætter venstre fod på vejbanen, 
læner overkroppen ud, mens ven¬ 
stre hånd har fat øverst på døren, 
og højre hånd holder om rattet. 
Samtidig kigger han op og rundt 
for at se, hvad det er, der hænger 
ovenover. 

Lyset er blændende, og han må 
knibe øjnene sammen. Han ser en 
stor skive, 12-15 meter i diameter, 
kun 3-4 meter over bilen. Ski¬ 
vens yderste rand er mørk, set på 
baggrund af stjernehimlen. Lidt 
længere inde ses en række kon¬ 
centriske cirkler af lys, der sidder 


tættere, jo nærmere de er på mid¬ 
ten af skiven. Da han kort efter 
sætter sig ind og lukker døren, ser 
han, at lyset oplyser hele vejen 
på begge sider af bilen, inklusive 
rabatterne, og ikke længere. Altså 
helt skarpt afgrænset. 

Observatøren ruller vinduet 
ned og lægger armen og hovedet 
ud. Han kigger igen op. Efter kort 
tid trækker han sig ind i bilen 
igen, og nu ser han, at lysstyrken 
langsomt falder - som når man 
"skruer ned for lyset”. Et øjeblik 
efter er det så svagt som positi¬ 
onslyset på en bil, men det blinker 
eller "sitrer” stadigvæk. Skiven 
bevæger sig langsomt fremad, hen 
foran ham. Den fortsætter væk, 
hen mod træerne i nærheden. 
Stadig meget lavt nede. Derefter 
forsvinder objektet ud af syne i 
løbet af få sekunder - stadig uden 
en lyd. 

Observatøren sidder nu tilbage 
i mørket. Tre-fire minutter efter at 
skiven er forsvundet, forsøger han 
igen at starte bilens motor. Denne 
gang lykkes det, og alt ser ud til at 
fungere normalt igen på bilen. 



(Tegning: Henrik Klinge Pedersen) 


sig i vores erindring, uanset om 
vi tror på rumskibe. SUFOIs 
erfaringer antyder, at denne for¬ 
udviden kan farve observatørers 
oplevelse af kendte lysfænomener. 

Ufo-myten er en fortolknings¬ 
ramme, som kan aktiveres af 
usædvanlige observationer og på¬ 
virke oplevelsen. Dette gør obser¬ 
vatørerne ikke med vilje. Samtidig 
er det hævet over enhver tvivl, at 
der bag næsten alle indberetninger 
til SUFOI er en reel, ydre årsag. 

Observatøren kan altid være 
offer for en fejlfortolkning. Og 
dét gør det i praksis umuligt at 
skelne mellem ifoer og "ægte” 
ufoer. Når en sag således define¬ 
res som en ufo-rapport, betyder 
det kun, at observatørens beskri¬ 
velse ikke minder om noget kendt 
fænomen. 



Observatørers reaktioner 


De to beretninger og den fiktive 
i "Nærkontakt af 3. grad” har en 
række fælles elementer: 

• De sker på øde steder. 

• De sker i mørke. 

• Bilens motor og lys går ud. 

• Et blændende lys oplyser bi¬ 
len oppefra. 

• Lyset aftager i styrke efter et 
par minutter ("trækkes op i 
bunden” i Maarup-sagen), 
hvorpå objektet sætter sig i 
bevægelse. 

• Bagefter fungerer bilen nor¬ 
malt. 

Især når man sammenligner Give¬ 
sagen med en bestemt scene fra 
"Nærkontakt af 3. grad”, er de 
mange sammenfald slående. Må¬ 
ske fordi omtale af ufoer i radio, 
tv og aviser og i SF-film aflejrer 


Min svigerdatter var bange, men 
jeg trostede hende med, at hvis 
der var noget derude, og de ville 
gore os fortræd, så havde de nok 
gjort det for mange år siden 
samtidig sagde jeg, at der nok 
var en naturlig forklaring på det. 
(Projektørlys observeret fra Ha¬ 
slev, Sjælland, den 19. februar 
1995, observatøren er en 50-årig 
kvinde) 

Jeg bliver bange, hårene rejser sig 
på mine arme. (...) Da jeg kom¬ 
mer hjem, gor min hund hele tiden. 
Hunden plejer ellers at falde til ro 
hurtigt, men den bliver ved. Måske 
kan hunden mærke, at jeg er bange 
eller også fornemmer den noget. Vi 
[observatoren og hendes kæreste ] 
går i seng. Jeg kan ikke falde til ro. 
Ser hele tiden ud af vinduet, men 

kan intet se. (Projektørlys set ved 
St. Merløse på Sjælland den 19. 
november 1995, observatøren er 
en 23-årig kvinde) 

Jeg kan fortælle, at jeg har aldrig 
oplevet noget, som virkede så 
stærkt. Jeg er ikke og har ikke et 
ojehlik været i tvivl om, at det jeg 
så virkelig var et ufo. Det foler 
jeg mig simpelthen så overbevist 
om. Det kan umuligt have været 
noget andet. Normalt, hvis man 
oplever noget og fortæller om det 
og moder modstand, så begynder 
man på et tidspunkt at tænke ”gad 
vide om det bare var indbildning?". 
Ikke i dette tilfælde. Jeg er meget 
overbevist om, at det jeg så virkelig 
var til stede og også at det var et 
ufo. (Laserlys observeret den 25. 
januar 1995 af 30-årig kvinde og 
hendes søster, København 0) 

Ufo-observatører reagerer me¬ 
get forskelligt, men eksemplerne 
ovenfor illustrerer de tre hyppigste 
reaktioner: den nøgterne (ofte 
kombineret med nysgerrighed el¬ 
ler undren), den nervøse eller (let) 
angste - og endelig dem, der tror, 
at ufoet havde en exceptionel op¬ 
rindelse. 

Nøgternt reagerer den 50-årige 
fra Haslev, som trøster sin op¬ 
revne svigerdatter. Disse "ufo-vid- 
ner” henvender sig ofte til SUFOI 
i håb om, at SUFOI kan give en 
forklaring. 

Nervøst eller lidt angst reagerer 
både hendes svigerdatter og den 
23-årige kvinde fra St. Merløse. 
Rigtigt mange oplever en let angst 
ved en observation. 

Mange, som henvender sig til 
SUFOI, føler stærkt, at det, de 
har set, unddrager sig al normal 
forklaring. De har tendens til 
at opfatte SUFOI’s forsøg på at 
identificere fænomenet som an¬ 
greb på deres troværdighed ikke 
som en hjælp. 

Angst og panik 


I enkelte tilfælde kan nervøsiteten 
udvikle sig til rædsel og panik. 

En sag fra Holte er et eksempel 
også på, hvordan det sommetider 
kun ved et tilfælde lykkes SUFOI 
at finde forklaringen. 

To veninder, Susanne og 
Hanne (pseudonymer), i halvtred¬ 
serne har den 8. maj 1998 været 
ude at spise. De følges hjem til 
Susanne, hvor Hanne beslutter 
at overnatte, da klokken er blevet 
mange. 


Ved 4-tiden vågner Susanne, 
fordi fjernsynet har tændt "sig 
selv”. Det står i soveværelset, og 
lyden går på fuld styrke. Også tv- 
dekoderen er gået igang, og skær¬ 
men viser TV-Danmark. Samtidig 
oplever Susanne, at soveværelset 
fyldes af en ”bølge af lys” gen¬ 
nem nedrullede persienner. 

Hun skynder sig ind i stuen og 
råber: ”Hvad foregår der?” 

I det samme "passerer” en ny 
"bølge” af lys. Hun oplever det, 
som om den kommer fra et ob¬ 
jekt, der cirkler om huset. 

Hanne, som sover i et værelse i 
den anden ende af huset, er også 
vækket af tv’et. Da hun hører 
Susanne, rejser hun sig i sengen, 
trækker gardinet fra og ser mod 
nordvest nogle blålige lysglimt på 
himlen. På det tidspunkt er de to 
lysbølger passeret. 

De går ind i stuen. Der kom¬ 
mer ikke flere lysbølger, men 
Hanne ser en kort lysrefleksion i 
et nabohus’ vinduer. Hun oplever, 
at det kommer fra en kilde, hun 
ikke direkte kan se fra stuen. 

De går længe rundt og snakker 
om oplevelsen. Mens den stod på, 
tænkte Susanne på, om der kunne 
gå ild i de elektriske apparater, el¬ 
ler tingen udenfor kunne antænde 
huset. Hannes første tanke var, at 
det kunne være tyve. Men da hun 
så lysrefleksionen i nabohuset, 
kom hun til at tænke på "lan¬ 
dingslys” og så på et rumfartøj 
som forklaring. 

Efter den første ophidselse 
følte begge sig opstemte. Hele næ¬ 
ste dag var de "ladet med energi”. 
Ud over fjernsynet og dekoderen 
opførte Susannes digitale væk¬ 
keur sig sært. Det viste tallene 


0404 i stedet for det rigtige klok¬ 
keslæt. 

Sagen har flere besynderlige 
træk, men venindernes reaktion er 
ikke så usædvanlig. Mange obser¬ 
vatører oplever en vis angst, ofte 
iblandet en ophidselse, som kan 
blive "siddende” i kroppen et godt 
stykke tid. De mente, at de måske 
havde oplevet "noget fra andre 
planeter”, og at de elektriske ap¬ 
paraters sære opførsel skyldtes et 
magnetfelt omkring ufoet. 

SUFOI’s efterforskning skulle 
imidlertid vise, at årsagen var 
nedfaldne el-ledninger. 

En stærkere angstreaktion var 
der i sagen fra Nordjylland, hvor 
en kvindelig bilist så et "eksplode¬ 
rende lys”. En atombombe troede 
hun, hvilket - forståeligt - frem¬ 
kaldte dødsangst. Selv da hun for¬ 
stod, det ikke var en atombombe, 
holdt angsten hende fast. Nu op¬ 
fattede hun lyset som et intelligent 
styret fænomen. 

Da det senere syntes at bevæge 
sig hurtigt fra den ene side af 
himlen til den anden, mistede hun 
den sidste rest af kontrol. Hun 
turde knapt nok stige ud af bilen 
hjemme: 

"Jeg er fuldstændig bevidst om, 
at når jeg åbner døren (bildøren), 
kan det (lyset) tage mig. På en 
eller anden måde. (...)jeg er helt 
klar over, at jeg kan ikke en gang 
nå at tage i mit håndtag og åbne 
døren, fordi så er det der , hvis det 
vil være der.” 

Trods alt skynder hun sig ind 
og vækker manden: 

"Det var simpelthen så stort, 
og det kunne jeg slet ikke forklare 
ham. Jeg kunne kun græde. Og 
der går et stykke tid før øh at .. 

Altså han (ægtefællen) bliver sim¬ 
pelthen vred han bliver rigtigt 
rigtig vred på mig. Og det tror jeg 
det det er nok det, der fik mig 
ned igen. ’Nu bliver du nødt til 
at forklare mig, hvad det er, der 
sker’, siger han til mig (...). Han 
bliver mere og mere forskrækket 
og ’er der noget efter mig?’, ik’. 

Og han begynder at tage sit tøj på 
og tænker ’hvad sker der her?’. Og 
bliver meget gal på mig, hvad jeg 
godt kan forstå fordi - det er sgu 
da også noget mærkeligt noget, 
at jeg ikke kan sige, hvad det er. 
Men jeg kunne ikke gøre noget. 
Jeg kunne (kun) sidde på sengen 
der. (...) Så får jeg forklaret ham, 
hvad det er, hvor han siger ’der 
er sgu da ikke nogen ting’ så 
siger jeg ’jahmn det er der’ - (og 
han siger) ’nu må du holde op, 
du har set for mange film’ (...). 

Vi render så op ovenpå og (hen 
til et vindue), og der kunne vi jo 
se ligesom der hang noget derude 
af - og det var så Månen, ik’. Og 
han siger ’kan du ikke se den står 
helt stille, fordi det er Månen’. Så 
siger jeg ’jeg kan godt se, at det 
ligner Månen, men jeg ved heller 
ikke om det der , det er Månen - 
men det jeg har set, det har aldrig, 
aldrig, aldrig nogensinde været 
Månen.’ Og jeg bliver ved med at 
fortælle ham det. Og ved med at 
være gal, og jeg, jeg bliver mere 
og mere frustreret, og jeg tør ikke 
nogen ting. Og mine tænder klap¬ 
rer, ligesom hvis man var syg.” 

Hun insisterer på, at de skal 
ringe til politiet for at høre, om 
andre har set det. Til sidst giver 
manden sig og ringer til Flyve¬ 
station Aalborg, som henviser til 
SUFOI. Hun var selv alt for op¬ 
revet. Hun havde direkte oplevet 
dødsangst og befandt sig i chok. 

Chok og panik er ret sjældne. 

Som oftest holder ufo-vidners reak¬ 
tioner sig inden for almindelig angst. 

Hun gjorde sig store anstren¬ 
gelser for at overbevise manden 
om, at det, hun havde set, virkelig 
var noget usædvanligt. At ufo¬ 
vidner søger bekræftelse gennem 
andres accept af deres observa¬ 
tion som reel og usædvanlig , har 
SUFOI erfaret før. Mange hen¬ 
vender sig netop, fordi de mener, 
SUFOI vil bekræfte dem i, at de 
har været ude for noget ”ægte 
usædvanligt”. Det er sikkert der¬ 
for, at en del pure af viser en na¬ 
turlig forklaring, selv når alt pe¬ 
ger på en satellit eller en meteor. 

I enkelte tilfælde oplever vidnet 
en ”kontakt” med ”ufoet” eller 


SUFOI’s rapportarbejde 


føler, at observationen rummer et 
"budskab”. Også selv om det er 
Venus eller et fly. Reaktionerne 
kan altså ikke tages som bevis for, 
at der har været et ”ægte ufo” på 
himlen. 

At se et fænomen, man ikke 
kan forklare, er en oplevelse, der 
river mange ud af dagligdagen. 
For dem er der ikke bare tale om 
et tilfældigt lys eller ”noget natur¬ 
ligt, jeg bare ikke lige ved, hvad 
er”. De tillægger det en ujordisk 
og ikke-menneskelig oprindelse. 
Det er dem, der er vanskeligst 
at overbevise om, at ”ufoet” kan 
have en naturlig forklaring. 

Der er også en stor gruppe, 
som ikke tillægger deres observa¬ 
tion særlig betydning. 

Når flere ting bliver ét ufo 


"Tidligt på aftenen befandt Jens 
sig i Eriks lejlighed (i Hvidovre) 
sammen med Maria. Kl. 18.47 så 
Jens et hvidt lys slå lodret ned fra 
himmel til jord på et øjeblik. Han 
udtalte, at der sås en lige streg 
som efter et lyn. Den forsvandt 
i løbet af brøkdele af et sekund. 
Maria nåede også at se noget af 
den lysende linje, som stoppede 
et stykke fra, hvor et lysende rødt 
punkt viste sig. Nedslaget skete i 
det mørke område bag gastårnet i 
Hvidovre, altså et sted på Amager 
Fælled.” (Uddrag fra rapport¬ 
skema) 

Sådan indledte SUFOI’s rap¬ 
portoptager Arne S. Petersen en 
af de mest bemærkelsesværdige 
rapporter i arkivet. Det kunne 
være blevet en udødelig myte om 
et nedstyrtet rumskib i Danmark. 

Om aftenen den 27. marts 1985 
var 23-årige Jens og hans veninde 
Maria på besøg hos kammeraten 
Erik i en lejlighed på 16. etage i et 
højhus i Hvidovre. Derfra har de 
frit udsyn mod sydøst. Det er tør¬ 
vejr, letskyet, men klart. Pludselig 
ser Jens et hvidt lysspor, som går 
lodret ned i stærk fart. Arne S. 
Petersen refererer: 

”1 kikkert sås tydeligt en bunke 
hvidglødende materiale, mere rød¬ 
ligt i omkredsen ved jorden. Lyset 
var stærkt, men ikke blændende. 
Jens besluttede at komme tættere 
på stedet, og i Eriks bil kørte man 
ud til Schradersvej i Hvidovre, 
hvor man fandt frem til en høj. 
Der var vel nu gået en halv time. 
Herfra havde man et godt udsyn 
over nedslagsstedet. Objektet 
glødede stadig lige stærkt, hvidt i 
toppen og mere rødt i bunden. En 


gang imellem kom ligesom små 
'eksplosioner’, hvorved der blev 
skudt lysende materiale ca. 2 me¬ 
ter ud fra objektet, som bedømtes 
til at være ca. 5 meter i diameter. 
Overfladen sås nu tydeligt at 
være ujævn, ligesom bestående af 
’prismer’, idet lyset udsendtes i 
forskellige retninger. Afstanden til 
objektet bedømtes her til ca. 800 
meter. 

Der var nu kommet liv om¬ 
kring objektet. To personer sås 
særdeles tydeligt, idet de blev 
belyst af lyset fra objektet. De 
var iført uniformsskjorter og 
militære kamphuer. De var til¬ 
syneladende beskæftiget med 
at bygge en afskærmning uden 
om objektet. I baggrunden sås 
flere personer som silhouetter. 

Ved siden af holdt to køretøjer, 
nærmest en stor lastvogn og ved 
siden af denne antagelig en Volvo 
stationcar. De tre forsøgte nu at 
komme endnu tættere på. En halv 
times tid senere befandt de sig i 
Rosenhaven i sydvestkvarteret i 
København, meget tæt ved Kalve¬ 
boderne (farvandet mellem Sjæl¬ 
land og Amager). Afstanden til 
objektet bedømte Jens nu til kun 
ca. 500 meter, og de havde nu fået 
en god position af det. Det måtte 
befinde sig på Amager Fælled, lidt 
syd for indsejlingslysene til havne¬ 
området. 

Jens og hans venner kørte nu 
over på Amager og forsøgte at 
komme ind på området. Det lyk¬ 
kedes ikke, idet portene var luk¬ 
ket for bilkørsel. I stedet kørte de 
tilbage til Eriks lejlighed, hvor 
de ankom lidt før kl. 20.30. Man 
kunne stadig se det glødende ob¬ 
jekt, men kl. ca. 20.35 forsvandt 
lyset fuldstændigt.” 


► 



Lyssporet og "ned¬ 
slags stedet ”, som 
Jens så det fra lej¬ 
ligheden. 

Jens tegnede denne 
skitse, mens han 
betragtede ”ned¬ 
slagsstedet" gen¬ 
nem kikkert. 


( Kort: Henrik 
Klinge Pedersen) 


SUFOI’s rapportarbejde 



Da Jens havde ringet til 
SUFOI, tog Alarmcentralen 
kontakt til forskellige myndighe¬ 
der. PresseofFiceren på Kastellet 
oplyste, at militæret ikke havde 
været indblandet i noget, men at 
brandvæsnet havde holdt øvelse 
på Amager Fælled. Jens havde 
selv ringet til det lokale politi, 
som ikke kendte til sagen. 

SUFOI tog udgangspunkt i, at 
observationen muligvis kunne op¬ 
deles i to uafhængige fænomener: 

a) Et lysspor på himlen og 

b) et glødende legeme på jorden. 

Isoleret lod første del sig for¬ 
klare som et kraftigt meteor. Til¬ 
bage var det glødende legeme på 
jorden. 

Arne S. Petersen tog til Ama¬ 
ger - eller rettere Tårnby - Fæl¬ 
led, hvor nedslaget skulle have 
fundet sted. Han gennemcyklede 
området og fastslog, at det ikke 
kunne være sket dér. 

Så udspurgte han Erik, hvis 
beretning stemte med Jens’. Han 
mente dog ikke, at det havde væ¬ 
ret en militær lastbil. Men han 
kunne give en nøjagtig retnings¬ 
angivelse fra et bord på højen ved 
Schradersvej, hvorfra de havde set 
det glødende legeme. 


Arne S. Petersen cyklede ud til 
højen, fandt bordet og kiggede i 
den anviste retning. Til sin over¬ 
raskelse så han ikke Amager, men 
sydspidsen af den lille, trekantede 
halvø, som afslutter Kgs. Enghave 
mod Kalveboderne (på Sjælland). 
Desuden kunne han se to store 
slaggebunker! 

Han bemærkede også, at man 
let overså indsejlingen mellem 
Sjælland og Amager, som ligger 
bag halvøen ved Kgs. Enghave. 
”Nedslagsstedet” lå ikke på fælle¬ 
den på Amager, men på Sjælland, 
flere hundrede meter nærmere! 

Efter den opdagelse drog han 
ud til slaggebunkerne og fandt en 
stor afbrændingsplads. Havnevæ¬ 
senet oplyste, at den om aftenen 
jævnligt blev brugt af private til 
afbrænding af affald. 

Med den uventede drejning 
var sagen klar. Det, Jens ople¬ 
vede som en sammenhængende 
række begivenheder, opløstes i to 
adskilte hændelsesforløb. Mystik¬ 
ken var opstået ved et tilfældigt 
sammenfald af sigteretningen til 
meteorets slutpunkt og de bræn¬ 
dende affaldsbunker. 

Nu kunne det rigtige hæn¬ 
delsesforløb rekonstrueres: En 


meteor styrter ned og skaber et ly¬ 
sende spor på himlen. Det fanger 
Jens’ opmærksomhed. Et stykke 
over jorden slutter lyssporet. Det 
ser Jens, men forventer, at den 
faldende genstand rammer jorden. 
Da han ser en lysplet i tilsynela¬ 
dende forlængelse af lyssporet, 
slutter han, at objektet er slået 
ned på Amager, hvor det ligger 
glødende på jorden. Det er imid¬ 
lertid en slagge- og affaldsbunke, 
der tilfældigvis ligger på sigtelin¬ 
jen og ikke på Amager. Jens og 
hans venner forsøger at komme 
nærmere og ser, at den glødende 
genstand også interesserer andre, 
som Jens fejlagtigt antager for 
militærfolk. 

Kriminalgåde med pointer 


Observatørernes oplevelser og 
opklaringsarbejdet er i sig selv 
nærmest en kriminalgåde. Men 
der kan drages nogle almene 
erfaringer. For det første er det 
afgørende, at rapportoptageren 
forholder sig kritisk til alle detal¬ 
jer og undersøger, om misforstå¬ 
elser eller fejlfortolkninger kan 
"fordreje” hændelsesforløbet. 1 
denne sag var det observatørernes 
sammenkobling af to uafhængige 
fænomener og fejlplaceringen af 
"nedslagsstedet". 

Desværre står SUFOI ofte 
med sager, hvor det er umuligt at 
afgøre, om der er sket en fejlfor¬ 
tolkning. Havde det ikke været for 
Eriks meget præcise angivelse af 
sigteretningen til det ulmende le¬ 
geme, var det måske heller aldrig 
lykkedes her. 

For det andet viser sagen, at 
observatører kan sammenkoble 
uafhængige fænomener, så de 
fremstår som ét fænomen. Det 
gør oplevelsen mere besynderlig. 

I praksis kræver det erfaring, kri¬ 
tisk sans, kreativitet - og en vis 
portion held - at forstå det obser¬ 
verede som flere fænomener. 

Kobler to mønstre sammen 


Når observatører oplever en sam¬ 
menhæng mellem uafhængige 
fænomener, skyldes det både 
kulturelle forventninger som over¬ 
ordnet forståelsesramme og psyko¬ 
logiske forhold. 

Mønstergenkendelse er en med¬ 
født evne. Der er flere teorier om 
den. En er, at hjernen sammenlig¬ 
ner egenskaber ved et observeret 
fænomen med en "prototype", 
den har "lagret". Fuld overens- 

SUFOI’s rapportarbejde 


stemmelse er ikke nødvendig. Det 
er praktisk i dagligdagen, for så 
kan vi fx genkende en bil, selv om 
vi ikke har set den model før. 

Hvis noget ikke kan genken¬ 
des, går hjernen i gang med at 
"afprøve” forskellige hypoteser ud 
fra erfaringer og forventninger. 
Hvis den har en forestilling om en 
ufo-observation - og det har de 
fleste - vil den lede efter andre af 
dens egenskaber, fx et fænomen 
på himlen og påvirkning af en bil. 
Hvis disse ting så optræder sam¬ 
tidig, vil hjernen opfatte dem som 
samhørende. 

Et eksempel på sammenkob¬ 
ling af (tilfældige?) hændelser 
er bilstop-sagen fra Give, hvor 
føreren oplevede, at instrumen¬ 
terne opførte sig mærkeligt, bilen 
gik i stå, og så eksploderede et 
hvidt lys ned over bilen. To (må¬ 
ske) uafhængige hændelser bliver 
koblet sammen i observatørens 
hjerne. 

Et beslægtet fænomen er 
kausal-oplevelser. Kausalitet er 
årsag og virkning. Evnen til at se 
sammenhæng mellem årsag og 
virkning er også medfødt. 

Kausale sammenhænge bliver 
ofte fortolket ud fra tid og sted. 
Hvis en person får ondt i maven 
efter at have spist rejer, mistænker 
man rejerne. 

Ved ufo-observationer finder 
vi lignende årsager bag obser¬ 
vatørernes oplevelse af årsag og 
virkning. ”Ufo-styrtet” på Ama¬ 
ger er et godt eksempel. Først ses 
et lys på himlen og straks efter en 
mystisk brand, hvor observatøren 
tror, ufoet er faldet ned. Det før¬ 
ste må have fremkaldt det andet. 

Stress-reaktion 


Endnu en faktor, som kan med¬ 
virke til forvirring, er den kort¬ 
varige stress, når man udsættes 
for noget nyt og potentielt farligt. 
Kroppen går i alarmberedskab. 
Det har ikke noget at gøre med at 
”være bange”, men er en automa¬ 
tisk reaktion, der frigiver adrena¬ 
lin og kortisol-hormoner, hvilket 
giver øget årvågenhed. Pupillerne 
udvider sig, periferi-synet skær¬ 
pes, blodtrykket stiger, puls og 
vejrtrækning bliver hurtigere. Når 
sanserne skærpes, stiger sandsyn¬ 
ligheden for, at observatøren 'Tan¬ 
ger” flere detaljer og dermed øger 
muligheden for, at de kobles sam¬ 
men til ét fænomen. At opklare 
den slags kræver lige dele grundig 
efterforskning og held. 


Nål i en høstak 


”Mod NV, et sted ude på ter¬ 
rænet, sås et langt lysende ’rør’, 
der stod på højkant. Det blinkede 
regelmæssigt ca. en gang hvert 
sekund med et hvidt lys. Efter at 
have set på fænomenet i et par 
minutter vendte han (observatø¬ 
ren) bilen og kørte tilbage for at 
hente sin hustru. Han nåede dog 
ikke langt, før han ombestemte 
sig. Det mærkelige blinkende lys 
fortjente et nærmere eftersyn! 

Klokken ca. 22.50 var han på 
stedet igen, og fænomenet kunne 
stadig ses, tilsyneladende på 
samme sted. Observatøren anslog 
afstanden til ca. 500 meter, og 
fænomenet var tydeligvis under 
horisonten et landet ufo måske? 
(...) ’Lysrøref syntes omkring 20 
centimeter bredt og ca. 3 meter 
højt. Han tænkte på at gå ud på 
terrænet for at tage fænomenet 
nærmere i øjesyn, men tiden var 
knap, og han ville ikke komme for 
sent efter sin hustru. 

Observatøren hentede hustruen 
og satte hende ind i sagen. De 
kørte begge ud på stedet, og 5-10 
minutter efter kl. 23 var observa¬ 
tøren for tredje gang på hjørnet 
af Buttervej og Mink vej. Men nu 
var der intet at se! Skuffede forlod 
de stedet...” (Uddrag af Torben 
Birkeholms artikel i UFO-N yt 
”UFO på 40 watt!”) 

Ovenfor fortæller en skagbo, 
som den 26. oktober 1980 så et 
blinkende lys, da han skulle hente 
sin hustru på hendes job i Ska¬ 
gen. Oplevelsen fik ham to dage 
senere til at kontakte SUFOIs 
repræsentant i Nordjylland. Hans 
beskrivelse stemte hverken med 
satellitter, meteorer eller fly mv. 
Men lysets opførsel mindede om 
en ældre sag fra Sydsjælland, hvor 
synderen var et lysstofror lænet 
op ad et elhegn. Torben Birke¬ 
holm tog ud på observations¬ 
stedet sammen med vidnet. I den 
retning, hvor det blinkende lys var 
set, fandt de en indhegning med 
heste og ved det elektriske hegn 
et knust neonror på 40 W. 

Samme dag ringede en kvinde 
til Torben for at fortælle, at hun 
også havde set det blinkende lys. 
Hun gik ud på "heden” og fandt 
neonroret, som stod op ad det 
elektriske hegn. Hun så bilen, 
som to gange kom ud til området. 
Skuffet over den banale forklaring 
på mystikken knuste hun lysstof¬ 
roret med et spark. Derfor kunne 
bilisten ikke se lyset, da han kom 



Det knuste 
neonror. 

(Foto: Torben 
Birkeholm ) 


tilbage sammen med sin hustru! 

Ud fra beskrivelsen ville de 
færreste have gennemskuet, at der 
var tale om et neonror. Og uden 
Torben Birkeholms gode hukom¬ 
melse og grundighed var hændel¬ 
sen aldrig blevet opklaret. 


Observation med kortslutning 


Tidligere blev omtalt, hvordan to 
veninder i Holte blev vækket tid¬ 
ligt den 9. maj 1998 af et fjernsyn, 
som havde "tændt sig selv”. Et 
fænomen udenfor lyste voldsomt 
gennem lukkede persienner, og et 
digitalt vækkeur opførte sig, som 
om det havde været slukket. Alt 
antydede, at et ukendt fænomen 
havde været ved huset og påvirket 
de elektriske apparater. 

Efter at have interviewet ven¬ 
inderne kunne SUFOIs rapport¬ 
optagere, Kirsten Benn og Toke 
Haunstrup, udelukke de mest al¬ 
mindelige forklaringer. De måtte 
udvise kreativitet for at finde an¬ 
dre muligheder. 

En af dem var, at synsindtryk¬ 
kene kunne skyldes aktiviteter på 
den nærliggende S-togsstrækning. 
Men DSB afviste, at der havde 
været gang i noget på banen den 
nat. Så fx skinneslibning kunne 
udelukkes. 

De fik ugeavisen for Holte-Søl- 
lerød. Lokal Posten , til at efterlyse 
vidner. Der kom tre henvendelser. 
To kunne hurtigt forklares som 
projektørlys. Den tredje blev afgø¬ 
rende. En kvinde, som boede skråt 
over for huset, hvor veninderne 
havde befundet sig, var samme 
nat ved 4-tiden blevet vækket af 
et kraftigt lys. Da hun så ud, var 
stikledningerne fra elmasten ind 
til huset faldet ned og kortsluttede 
på jorden med en regn af gnister. 
Den holdt op, da sikringerne på 
elmasten sprang. Næste dag repa¬ 
rerede NESA ledningerne. 

Rapportoptagerne tog kontakt 
til NESA, der ganske rigtigt havde 
været ude på adressen den 9. maj 


► 

1998 for at reparere nedfaldne 
stikledninger. 

Nu faldt tingene på plads. So¬ 
veværelset, hvor den ene kvinde 
havde sovet, vendte ud mod vil¬ 
lavejen, og kortslutningen kunne 
således forklare de ”bølger af 
lys”, hun havde set. 

Tilbage stod at forklare fjern¬ 
synet og tv-dekoderen. Her gav 
vækkeuret, der opførte sig, som 
om det havde været slukket, et 
vink. Dets opførsel tydede på, at 
der havde været en strømafbry¬ 
delse eller et kraftigt spændings¬ 
fald. Det stemte godt med en 
kraftig kortslutning på den anden 
side af vejen. Vækkeurets opførsel 
kunne være en bivirkning. 

Der var flere mulige forklarin¬ 
ger på, hvordan kortslutningen 
kunne have tændt fjernsynet og 
tv-dekoderen. Den mest sand¬ 
synlige var en kortvarig ændring 
af spændingen i el-nettet, så der 
”lækkede” strøm gennem fjernsy¬ 
nets og dekoderens standby-relæ 
og tændte apparaterne. Det kan 
ske, fordi elektronikken ikke er 
beregnet til så unormale udsving. 

Dermed kunne de to detek¬ 
tiver erklære sagen opklaret, og 
nedfaldne el-ledninger kunne 


føjes til listen over potentielle ifo- 
fænomener. 

Sagen viser, hvor meget op¬ 
klaringen også afhænger af held. 
Uden opkaldet fra kvinden, som 
havde set de nedfaldne ledninger, 
ville SUFOI næppe have opklaret 
sagen. Som Toke Haunstrup skrev 
i UFO-Nyt: 

”Det kunne fx have været til¬ 
fældet, hvis kvinden, der ringede 
til SUFOI, ikke havde læst ugeavi¬ 
sen, og derfor ikke havde set vores 
efterlysning. Så var vi måske nået 
frem til den stik modsatte konklu¬ 
sion, og jeg kunne da i denne ar¬ 
tikel have skrevet, at vi her havde 
at gøre med en sag af høj besyn¬ 
derlighed, som syntes at udelukke 
en kendt forklaring. Så ville sagen 
være havnet under kategorien 
W, og beskrivelsen af effekterne 
på fjernsyn, dekoder og vækkeur 
ville underbygge denne (forkerte!) 
konklusion. Høj besynderlighed 
er altså ingen garanti for, at man 
har at gøre med en sikker’ ufo¬ 
rapport.” 

Opklaringsarbejdet kræver en 
viden, som kan knytte forbindelse 
mellem observatørens oplevelse og 
det, som er årsag til den. Det gæl¬ 
der ikke mindst i sager, som ikke 


kan forklares med almindelige 
ifo-fænomener. At Finde den viden 
kan bero på held. 

Som en nål i en høstak 


SUFOI’s arbejde har vist, at vi er 
omgivet af et utal af fænomener, 
der kan foranledige oplevelser, 
som nogle tolker som ufoer i be¬ 
tydningen fremmede rumskibe. 
Antallet af potentielle ifo-fænome- 
ner er nærmest uendeligt, og det 
er umuligt på forhånd 'di afgøre, 
hvad der kan have forårsaget en 
observation. 

Rapportoptageren er som en 
mand, der skal bestemme moti¬ 
vet på et billede ud fra enkelte 
stumper af det. Og så kan disse 
stumper endda være forvrænget, 
da observatører jævnligt fejltolker 
form, størrelse og afstand. Det er 
ikke uden grund, at rapportopta¬ 
gerens arbejde bliver sammenlig¬ 
net med en detektivs. 

Manglende viden er også forkla¬ 
ring på, at der skal et vist held til 
for at identificere det sete. Det gjaldt 
fx ”ufo-styrtet” på Amager og de 
nedfaldne elledninger i Holte. Selv 
de mest besynderlige ting kan i prin¬ 
cippet være fremkaldt af et ifo. □ 



Problemet i dag er som ved 
S UFO I’s start: Troværdige vidner 
rapporterer utrolige oplevelser. 

Men opfattelsen af ufo¬ 
fænomenerne og observatørernes 
oplevelser har ændret sig markant 
på grund af vore erfaringer. Med 
årene har SUFOI fået en mere 
nuanceret og nøgtern vurdering. 

Hvis vi prøver at sammenfatte 
de centrale erfaringer, er den 
grundlæggende pointe, at vor 
viden alene bygger på observatø¬ 
rernes beretninger. De er udgangs¬ 
punkt for al analyse. 

Lige så indlysende og banalt 
det kan forekomme, lige så van¬ 
skeligt er det at huske i praksis. 

I ufo-debatten glemmes igen 
og igen, at man ikke kan sætte 
lighedstegn mellem et vidnes be¬ 
retning og det faktisk oplevede fæ¬ 
nomen. Observationsberetninger 
er gengivelser af, hvad vidnet ople¬ 
vede, og er derfor altid en fortolk¬ 
ning. Og den kan ligge langt fra, 
hvad det faktiske fænomen var. 


Til ufo-oplevelser hører også 
vidnets følelser og psykologiske 
reaktioner. Der er kun en svag 
sammenhæng mellem observatø¬ 
rens reaktion og årsagen. Groft 
sagt kan et vidne reagere lige så 
voldsomt på en flyvende taller¬ 
ken fra fjerde sal som på en fra 
Mars. Med den erkendelse kom¬ 
mer observatørerne til at spille en 
nøglerolle for analyse af ufo-syn¬ 
dromet. Det bliver afgørende at 
undersøge, hvor meget psykologi¬ 
ske og kulturelle forhold påvirker 
folks oplevelser. 

Sanserne snyder 


Fejlperception er meget udbredt, 
især ved natobservationer, som vi 
har flest af. Vidnerne oplever de 
forkerte indtryk lige så virkelige 
som de ”korrekte”. Det er derfor 
umuligt at afgøre, om det er en 
fejlperception alene ud fra obser¬ 
vatørens beskrivelse. 

Lad os resumere: 


• Afstand: Det er umuligt at 
vurdere afstand til et fænomen 
set i mørke og med himlen 
som baggrund. Oplevelsen af 
afstand er vilkårlig. Men netop 
oplevelse af afstanden har stor 
betydning for den samlede op¬ 
levelse (især hvis man oplever, 
at ”ufoet” er tæt på). 

• Størrelse: Det er umuligt at 
vurdere et fænomens størrelse 
ved natobservationer, og der er 
også stor usikkerhed om da¬ 
gen, hvis ikke ufoet fx bevæger 
sig ind foran en skorsten eller 
mast, man kender afstanden 
til. 

• Form: Opfattelsen af et fæno¬ 
mens form er ofte usikker, især 
lys set i mørke. 

• Bevægelse: Forkert opfattelse 
af et fænomens bevægelse spil¬ 
ler en rolle i mange sager. 

Men ikke alle forskelle mellem et 
fænomen og vidnets beskrivelse 
kan forklares som perceptionsfejl. 












Konklusion 

Det gælder især sager med store 
afvigelser. Her må man inddrage 
psykologiske og kulturelle for¬ 
hold. Og så bliver det først rigtigt 
svært. 

Psykologiens rolle uafklaret 


Hverken international forskning 
eller SUFOFs erfaringer giver 
entydigt svar på, hvad psykolo¬ 
giske forhold betyder for obser¬ 
vatørers oplevelser. Udenlandske 
undersøgelser antyder, at der ved 


observationer med høj besynder¬ 
lighed er en overrepræsentation 
af vidner med høj fantasitilbøje¬ 
lighed. Men for flertallet er der 
ikke påvist nogen sammenhæng 
mellem fantasi og besynderlige 
observationer. 

Kulturelle ideer - ufo-myten 
kan farve vidners oplevelser, så 
de bliver markant anderledes end 
fænomenernes faktiske udseende 
og opførsel. Man kan fejlfortolke 
ud fra fremherskende ufo-forestil¬ 
linger. 


Mange går ubevidst rundt med 
forestillinger om ufonauter og 
ufolandinger, bilstandsninger osv. 
Disse forestillinger kan aktiveres, 
hvis man oplever et usædvanligt 
himmelfænomen. 

Medierne spiller en vigtig 
rolle for disse forestillinger. Det 
kan kombineret med, at mange 
ufo-foreninger gerne forsyner 
medierne med de mest spændende 
sager - gøre ufo-myten selvfor¬ 
stærkende. 


► 


Da ufonauter myrdede en ko ved Odder 


Ville der være et ufo-fænomen 
uden journalister? Lige siden 
1947 har medierne elsket eller 
elsket at hade ufoer. En ano¬ 
nym journalist skabte etiketten 
"flyvende tallerkener", og ufo¬ 
syndromet var født. Ellers var 
de flyvende lys fuset ud i stilhed 
- som foo-fighterne før dem. 

Pressens generelle dækning 
af ufo-syndromet har været 
pinlig for et fag, der normalt 
med rette praler af at gå efter 
sandheden. 1 "ufosagen"er 
man oftere gået efter under¬ 
holdning. 

Toke Haunstrup konstaterer 
i bogen "50 år med ufoer", at 
"de fleste kender ufo-fænome¬ 
net via omtaler af observatio¬ 
ner i aviser, radio og tv. Me¬ 
dierne spiller derfor en vigtig 
rolle for folks viden om ufoer." 

Så er spørgsmålet i tilbage¬ 
blikkets iskolde nøgternhed, 
om pressens billede har på¬ 
virket ufovidner så meget, at 
nogle oplever noget helt andet 
end dét, de faktisk ser så det 
har skabt en selvforstærkende 
myte. Toke Haunstrup sætter 
lup på 1992, hvor SUFOl fik 
rekordomtale i medierne. 

En nøgleperson det år var 
den døde ko i Odder. Selv den 
fulgte et mønster fra USA, 
hvor en selvdød hest ved navn 
Snippy i 1960'erne i en avis 
blev koblet sammen med ufoer 
og udløste en hel mytologi om 
dyremishandlende rumfolk i 


flyvende tallerkener en myte, 
hvis næste trin var bortførelser 
af mennesker. Den myte skal 
man håndtere med varsomhed, 
for millioner af amerikanere 
"ved", at de har været bortført 
af små grå aliens, der ublufær¬ 
digt har leget doktor med dem 
oppe i tallerknerne. Myten for¬ 
klarer ikke, hvorfor de små grå 
er dumme nok til at gentage 
samme undersøgelse millioner 
af gange tilsyneladende uden at 
lære noget. Næste trin var så en 
teori om, at "rumfolkene" vil 
krydse mennesker og aliens. Og 
den ide der tager udgangs¬ 
punkt i en beretning af argenti¬ 
neren Antonio Villas Boas helt 
fra 1950'erne har så videreud¬ 
viklet sig til en sammensværgel¬ 
sesteori, der postulerer, at den 
amerikanske regering hemme¬ 
ligt stiller menneskemateriale 
til rådighed for "rumfolkenes" 
forsøg og får avanceret alien 
teknologi som betaling. 

Er det ikke lige lidt svært 
at forestille sig, at USA s de¬ 
mokratisk valgte ledere ville 
tillade sådanne overgreb mod 
deres statsborgere? Det forkla¬ 
rer sammensværgelsesteorien 
også: Det er USA s hemmelige 
regering, der har kontakt med 
tallerken-fyrene. Hvem var det, 
der skrev, at "the 5Fst State of 
the USA is Paranoia"? 

Tilbage til Danmark 1992 
og den danske Snippy. der var 
en ko. En landmand ved Odder 


kædede et underligt nattelys 
sammen med en ko, som han 
næste dag fandt død med blod 
fra næse og mund "lige under 
det sted, hvor han havde set det 
mærkelige lys". 

Lederen af SUFOFs Alarm¬ 
central Bo Nielsen og Peter 
Nørgaard fik en ret modvillig 
dyrlæge til at obducere koen, 
der var død af magnesiumman¬ 
gel. Det sker nu og da. 

Men før dét blev slået fast, 
var ufo-mordet på en ko blevet 
til en stribe artikler i BT og 
taget op i bl.a. Aarhus Stiftsti- 
elende , Jyllands-Posten, Ber/ing- 
ske Tidende og TV2 Østjylland. 
Så battede det ikke rigtigt, at 
SUFOl ikke fandt skygge af 
sammenhæng mellem den arme 
kos død og det lys, bonden så 
natten før. 

Rekorden i mishandling 
ikke af dyr, men af ufo-obser¬ 
vationer - blev dog først sat syv 
år senere, da Jydske Vestkysten 
over 17 dage bragte 16 artikler 
eller notitser om "ufoerne" 
nytårsnat 1999, alle vinklet ud 
fra rumskibsteorien, selv om 
SUFOl allerede den 1. januar 
pegede på, at det sandsynligvis 
var laserlys. Det var et lære¬ 
stykke. Derfor bor bogen om 
SUFOFs rapportarbejde blive 
fast udstyr på alle avisredak¬ 
tioner. 


□ 

Danske observationer 


Utallige ifo-fænomener 


Vi er omgivet af et utal af poten¬ 
tielle if o-fænomener. Derfor er det 
næsten altid umuligt på forhånd at 
af gøre, hvad der har været årsag 
til en observation. Og derfor kan 
der blandt de uopklarede sager 
i SUFOI’s arkiv være observa¬ 
tioner, som kunne være opklaret, 
hvis SUFOI havde haft flere op¬ 
lysninger. 

Selv ved observationer, der 
skyldes kendte fænomener, kan 
fejl forhindre opklaring. Derfor 
kan det aldrig helt udelukkes, at 
en mystisk observation med den 
rette viden kunne identificeres - 
og derfor er det dybt problematisk 
at skelne skarpt mellem ufo og 
ifo-rapporter. 

Ufoernes mange ansigter 


Et halvt århundredes rapport¬ 
arbejde har fået SUFOI til at 
indse, at begrebet ”ufo” dækker 
en mangfoldighed af fænomener 


og faktorer. Nogle påvirker en 
stor del af observationerne (fx 
fejlperception), mens andre har 
betydning for et mindre udsnit 
(ifo-fænomener som neonror og 
nedfaldne el-ledninger). Alle er de 
brikker i ufo-puslespillet. Ufoerne 
har mange ansigter. 

Mangfoldigheden af fænome¬ 
ner og faktorer, der kan forårsage 
observationer, betyder, at hver sag 
bør behandles som unik. 

For dem, som søger simple og 
endegyldige svar, er det utilfreds¬ 
stillende. Men netop manglende 
forståelse af fænomenernes mang¬ 
foldighed og kompleksitet har i 
årevis blokeret for indsigt i ufo¬ 
syndromet. SUFOIs erfaringer 
er derfor langtfra trivielle og kan 
forhåbentligt inspirere det fremti¬ 
dige arbejde med at kaste lys over 
det vidt forgrenede og krinkelkro- 
gede ufo-kompleks. 

Skulle vi undervejs fange 
et ægte rumskib i nettet, skal 
ufonauterne være velkomne. Men 
chancen for det er desværre elek- 


é9k: 


% 



(Tegning: Christian Bach Andersen) 


tronmikroskopisk. Men bare vent 
-om 10 eller 100 eller 500 millio¬ 
ner år skal de nok komme. Hvis 
ikke vi kommer til dem. 

□ 


Udvalgte beretninger 


I andet halvår af 2007 har SUFOI via www.ufo.dk modtaget en lang 
række beretninger. Et udvalg gengives her med observatørernes egne ord. 


8220 Brabrand, juni/juli 1970 


Kl. ca. 22.40 opholdt jeg i min 
stue, der havde frit udsyn over 
åbne marker i sydsydvest mod 
Brabrand, True og Lyngby. Jeg 
Fik øje på et meget stærkt og klart 
lys på himlen over horisonten. 
Tænkte først på, om det var en 
bils forlygter, men lyset var 100 
gange stærkere og på himlen tæt 
ved horisonten. Kunne næsten 
ikke holde ud at se på i starten 
med det alm. øje, men lyset blev 
dog noget dæmpet og lyste der¬ 
efter ned ad og spredte sig ud til 
begge sider. Lyset skiftede også 
farve et par gange, fra svag rød 
til stærk rød og var vedvarende i 
nogle minutter ad gangen, for at 
skifte om igen til klart lys. 

Lige pludselig var der ca. 10 
små lidt ovale objekter på himlen. 
De bevægede sig meget hurtigt 
og ligesom i ryk. De små var helt 
mørke, men da det var en som¬ 
mernat, kunne de tydeligt ses. 

Den store runde med lyset var 


helt stille på himlen. Pludselig var 
de små væk og kun den store til¬ 
bage, og lige så pludselig var den 
og alt lyset også væk. 

Jeg havde vækket min davæ¬ 
rende sambo, for dette var for 
godt og samtidig for underligt 
til at opleve alene - så vi var to 
voksne, der stod og så på dette 
uforklarlige noget. 

Hålsingborg, Sverige, juni/juli 1970 


Vi havde kørt vores datter til 
stævne i Sunds (efter Jonkoping) 
og var tilbage mod København, 
da et eller andet sted på motor¬ 
vejen ca. 200 km fra H ålsi nborg 
blev bilen og skoven på begge si¬ 
der af vejen omhyllet af et blåt lys 
af samme farve som lyn. 

Lyset fulgte os i meget lav 
højde. Jeg kiggede ud ad vinduet, 
man kunne ikke se andet end en 
kæmpe rundformet lysplet, der 
var bredere end vejen og fløj lige 
over os i samme retning som bi¬ 
len. 


Det kunne ikke være en heli¬ 
kopter, fordi lyset var alt for stort 
og kraftigt. Det kunne heller ikke 
være en flyvemaskine: Der var 
ingen blinklys, og der kom ingen 
lyd fra genstanden, der faktisk 
så ud til at flyve lige på træernes 
højde. 

Vi kørte en 160-170 km i ti¬ 
men. Når jeg satte farten ned, 
satte lyset også farten ned, og 
når jeg satte den op igen, satte 
genstanden også farten op igen, 
så vi fulgtes nok ad en 5-6 minut¬ 
ters tid, før ”den“ lige pludselig 
drejede mod vest og forsvandt i en 
stor fart. 

4700 Næstved, maj/juni 2000 


Nedenstående erindring indbe¬ 
retter jeg, fordi jeg fik et tip fra 
min søster om, at en hjemmeside 
på Google om en observation i 
England i 1993 indeholdt en be¬ 
skrivelse, der lød lidt som det, jeg 
havde oplevet. Jeg har ellers ikke 
henvendt mig til andre end nogle 

få venner om det mest fordi, 
erindringen er så mærkeligt svær 
at hente frem, men også fordi, 
min observation virker "science 
Fiction-agtig“ og heller ikke be¬ 
skriver en UFO i den klassiske 
forstand - dermed mener jeg en 
roterende, rund ting med masser 
af lys og meget høj hastighed. 

Det er af en eller anden grund 
helt umuligt for mig at huske, 
hvornår præcis det fandt sted. Jeg 
er blot sikker på, at det var efter 
1998, og at det var før 2001. Jeg 
har ikke sidenhen været i stand til 
at rekonstruere tidspunktet, fordi 
min erindring om observationen 
forsvinder i løbet af få minutter, 
hvorefter jeg glemmer alt om det 
i uger eller måneder, før det igen 
slår ned i mig, at der skete noget 
sært. Det følgende er altså min 
observation: 

Vistnok i 2000 - enten forår 
eller tidligt på sommeren. Det var 
aften og mørkt, men forholdsvis 
lunt. Jeg står midt på gulvet i 
vores stue på 2. sal og blændes 
af et hvidt projektørlys på stør¬ 
relse med forlygten på en bil, som 
kommer fra vest, hvor der er frit 
udsyn fra vinduerne i stuen. 

Vi (min på det tidspunkt 16/17- 
årige datter, 1 1/12-årige søn og jeg 
selv) bliver meget forbavsede og 
skynder os ud på balkonen - som 
også vender mod vest. Her ser vi 
et meget stort fartøj nærme sig 
meget langsomt - og meget, me¬ 
get lavtflyvende. Det larmer ikke, 
men har en meget dyb, ubehagelig 
brummen, som jeg næsten mærker 
mere, end jeg hører den. 

Fartøjet er kæmpestort og helt 
mørkegråt mod en sort himmel. 
Det ser ud til kun at være 10-20 
meter oppe og er mindst på et par 
hundrede kvadratmeter, men vir¬ 
ker fladt. Det er trekantet, nær¬ 
mest af form som et jagerfly, bare 
langt større. Undersiden er ikke 
glat, men fyldt med kanter og fi¬ 
gurer (faktisk ligesom undersiden 
af rumfartøjer på Film). 

Jeg husker ikke, at der var 
nogen lys (denne del af min erin¬ 
dring adskiller sig helt fra min 
datters?!), da det først var oppe 
over os. Det var ca. 10 sekunder 
om at passere over vores hoveder, 
og var så nået så langt ind over, 
at vi ville miste det af syne på 
grund at taget på vores blok. Vi 
ville skynde os ind gennem stuen, 
ud i gangen og ud i køkkenet 
(normalt en løbetur på ca. 5 se¬ 
kunder), som vender mod øst for 
at se, hvor det fløj hen, men... jeg 


husker kun, at jeg nåede ud i gan¬ 
gen - derefter ved jeg ikke, hvad 
vi gjorde, eller hvad vi så. I det 
hele taget husker jeg overhovedet 
ikke, hvad vi efterfølgende foretog 
os den aften. 

Hele denne oplevelse havde jeg 
ingen erindring om før mindst 
Vi eller et helt år efter. Vi går tur 
sammen med min søster og taler 
om løst og fast, da jeg pludselig - 
uden varsel husker et eller andet 
om et kæmpe fartøj, som børnene 
og jeg havde set. Jeg tænker som 
en gal over, hvad det var, jeg så. 
Jeg fortæller min søster, at jeg 
pludselig husker, at jeg så et el¬ 
ler andet, og jeg kalder på mine 
børn, som løber et stykke derfra 
og spørger dem, om de ikke kan 
huske et eller andet mærkeligt far¬ 
tøj, vi så for længe siden. De ser 
begge forbavsede ud, men efter 


nogle få sekunder kan jeg se, at 
de kommer i tanker om noget. De 
tænker meget og er lidt tøvende, 
som om det er meget svært for 
dem at holde fast i erindringen, 
men efter yderligere nogle sekun¬ 
der begynder de at fortælle - lidt 
i hop og spring og i munden på 
hinanden - om den samme ople¬ 
velse. 

Men vi har alle tre meget svært 
ved at genkalde os oplevelsen. Og 
hver gang, vi har talt om det, glem¬ 
mer vi det igen i løbet af få minut¬ 
ter, og tænker ikke mere over det 
før uger eller måneder efter. Det er, 
som om erindringen "ikke vil hu- 
skes“ - som om der er et filter, det 
næsten er umuligt at trænge igen¬ 
nem. Og ingen af os kan endnu 
huske, hvad der skete, da vi ville ud 
og se fartøjet på østsiden ... ingen 
af os husker mere fra den aften! 


► 


Balloner over København 


Natten mellem lørdag og søndag 
den 5. august 2007 blev et stort 
antal orange lys observeret af 
mange mennesker i Københavns¬ 
området. Flere tog billeder og 
video af lysene, der gav anledning 
til adskillige henvendelser til 
SUFOI’s hjemmeside www.ufo.dk. 
Der var tale om en opsendelse af 
et større antal små varmluftballo¬ 
ner i forbindelse med en privat fest 
på Islands Brygge i København. 

En af beretningerne lyder så¬ 
ledes: 

På vej hjem fra familiesam¬ 
menkomst på Hotel Radisson SAS 
på Amager skulle vi hente vores 
bil og køre hjem. Klokken var ca. 
00.30, og min hustru skulle køre, 
mig selv og min broder med hu¬ 
stru hjem fra festen. På P-pladsen 
bag ved hotellet siger min hustru 
så: ’Se, er det ikke karlsvognen, 
der lyser klart dér på himlen?’ 

Vi ser alle op og må konstatere, 
at lysfænomenet bevæger sig, og 
derfor ikke er stjerner. Vi ser så 
mange flere orange lysprikker 
bevæge sig langsomt i en lang 
formation fra sydvest kommende 
fra synsretning mod København 
og næsten lige over vores hoveder 
i retning mod Amager/Kastrup/ 
Sverige. 

Lysprikkerne bevæger sig lang¬ 
somt, som man også kan se satelit- 
ter bevæge sig over himlen. Disse 
lysprikker er dog markant mere 
orange, og en del er noget klarere 
end satellitter (jeg er meget rum¬ 


fartsinteresseret og ser of te ef ter 
passerende satellitter). 

Efter ca. 15 minutters observa¬ 
tion stopper vi og kører hjem. Min 
hustru Finder det noget uhyggeligt, 
og andre udenlandske gæster spør¬ 
ger, om vi er danske, og om det er 
noget, vi kender noget til. Dette 
må vi benægte, idet ingen af os 
har set det før. 

Formationen bestod af disse 
(måske 35-40 stk.) på en lang 
række over hele himlen. De var 
som stukket efter en snor, hvor 
nogle dannede rombeformer og 
Firkanter, mens andre blot fulgte 
lige ef ter hinanden med næsten 
lige stor afstand. Der var ingen lyd 
at høre, ligesom lysfænomenet til 
tider blinkede en smule, som om 
der var forstyrrelser i atmosfæren. 


tt 


Billedet viser en varmluftballon 
umiddelbart efter opsendelsen. Når 
den kommer hø jere op og driver 
for vinden, kan den opleves som et 
nattelys-ufo. 

(Foto: Martin Larsen) 












22 UFO-NYT 4/2007 


Danske observationer 


6670 Holsted, 6. august 2007 


Det var mandag den 6. august 
2007 kl. ca. 14.50. Det var en 
varm dag med en skyfri himmel. 
Jeg var på vej hjem fra byen, 
havde været ude at handle ind. 
Kommer kørende fra Holsted by, 
og møder lige efter rundkørslen 
en stor traktor med vogn. Ser at 
det er min nabos medhjælper i 
traktoren og hilser, mens jeg over¬ 
haler. Kører videre ca. 150 meter, 
og ser da en helikopter på himlen, 
den flyver fra vest mod øst. 

Men så ser jeg noget skråt 
nedenunder, lidt længere mod 
øst, og det bevæger sig mod vest, 
men meget langsommere. Jeg tror 
først, at det kan være et svævefly 
med den fart. Jeg kigger mere, 
mens jeg kører i bilen, og kan ikke 
få øje på nogen vinger. Det er 
bare en (bjælke), rund i enderne 
og hvid og helt afgrænset. Så er 
jeg klar over, at det må være en 
ufo. Jeg skal nu til at dreje ind, 
hvor jeg bor, så det gør jeg, men 
holder lige inden for vejen, og 
skynder mig ud af bilen for at 
stå og observere. Helikopteren 
er fløjet noget længere mod øst, 
men den (hvide bjælke) er kun 
langsomt på vej mod vest. I det 
samme kommer naboens med¬ 
hjælper kørende, og vil ind der, 
hvor jeg holder med bilen, og 
jeg må jo køre væk, så han kan 
komme til. 

Jeg peger op mod himlen 2 
gange og håber, at han også har 
set ufoen. Jeg stiger ind i bilen og 
skynder mig at køre hjem. Ca. 50 
meter. Derefter løber jeg rundt 
om haven, alt hvad jeg kan. Ud 
på marken, hvor jeg kan se fra 
vest til øst, men det var for sent. 
Der var ikke spor af noget som 
helst på himlen. 

Så løber jeg over til naboen for 
at se, om jeg kan finde medhjæl¬ 
peren. Jeg fandt ham og spurgte 
ham, om han havde set det. Men 
han havde intet set. Selv om jeg 
havde peget op på himlen to 
gange. Det havde han dog set. Det 
var ærgerligt, at han ikke havde 
set det. 

Men jeg er glad for at have op¬ 
levet det, og havde det ikke været 
for helikopteren, havde jeg nok 
heller ikke set den. 

4220 Korsør, 8. oktober 2007 


Min mand og jeg parkerer foran 
huset kl. 21.24, og stiger ud af 
bilen. Da jeg kigger op på den 


stjerneklare, skyfrie himmel, tror 
jeg først, at jeg ser et stjerneskud, 
men opdager i samme sekund, 
at der er flere ”stjerner“, som 
alle farer afsted i en rasende fart 
i lige kurs og uændret V-form 
hen over vores hus. I V-formen 
er der en ”stjerne“ i spidsen og 
3-4 ”stjerner“ ud i hver side af V- 
formen. Bag ved V-formen følger 
en enkelt ”stjerne“, som bevæger 
sig i samme rasende fart som de 
foranliggende ”stjerner“, men i en 
sikker slalomagtig kurs. 

Der var ingen lyd, og i løbet 
af få sekunder ”slukkede“ lysene 
ikke på én gang - men som om 
der gradvist, hurtigt blev skruet 
ned for lyset, startende med de 
forreste og hen mod de bagerste, 
som om de fløj ind bag en sky - 
men der var skyfrit omkring dem, 


så man kunne se de omkringvæ- 
rende, stillestående stjerner. 

Jeg blev så overrasket over ob¬ 
servationen, at jeg udbrød: ”Hvad 
er det?“ Hvilket gjorde, at min 
mand også nåede at se det hele. 

Mens vi stadig stod målløse 
tilbage på vejen, ringede vi til fa¬ 
milien, som vi netop havde besøgt, 
og fortalte hvad vi havde set. Vi 
stod og kiggede op på himlen for 
at se, om der kom flere lysende 
”stjerner“, mens familien spurgte 
til, om ikke det kunne have været 
fugle - men med mindre at fugle 
er begyndt at flyve med turbomo¬ 
torer og hvide forlygter så klart- 
skinnende som stjerner, kunne vi 
straks udelukke, at det var fugle, vi 
netop havde set! Men hvad det så 
var, finder vi nok aldrig ud af... ? 

□ 


Hold dig opdateret! 


www.ufo.dk 




Du kan altid følge med i, hvad der bliver indberettet til SUFOI. Du kan: 

• besøge www.ufo.dk og klikke på UF O-observationer og derefter Seneste. 

• abonnere på vores elektroniske nyhedsbrev UFO-Mail. Gratis abonne¬ 
ment tegnes på www.ufo.dk. 


Gratis guide til himlen 

Mininisteriet for Videnskab, 
Teknologi og Udvikling har 
støttet SUFOI’s udgivelse ”Når 
du ser et stjerneskud guide til 
identificering af himlens fæno¬ 
mener”. Du kan få dit eget ek¬ 
semplar af guiden ved at sende 
en A5 konvolut med dit navn 
og adresse og frankeret med kr. 
13,50 til: 

SUFOI 
Postboks 95 
6200 Åbenrå 



Når du ser et 

STJERNESKUD ? 


- GUIDE TIL IDENTIFICERING AF 
HIMLENS FÆNOMENER 

















Læsertilbud 


UFO-NYT 4/2007 23 


UFO-Nyt Jubilæumstilbud - spar 352 kr.! 



ufo nyt 


Mange danske observationer 
Piloter ser mystisk fænomen 
Derfor er ufo-emnet interessant 
Fransk rumcenter åbner ufo-arkiver 


Hvor stor vi i dag? 

50 års jagt på sandheden 
Fra blåejet naivitet til lærende organisation 


Er du ny abonnent, så kan du købe årgang 2008 for kun kr. 237 og samtidig få hele årgang 2007. 
Normalprisen for begge årgange er i alt kr. 589. Du sparer således kr. 352 ved at sige ja til vores jubilæums¬ 
tilbud, der gælder til og med 1. februar 2008. 


50 år med ufoer 



S UFO Is store udgivelse om 50 års rapportarbejde skrevet af Toke Haunstrup. Rapporten er på 144 sider og 
velillustreret. Pris kun kr. 180,00 

X 

Bestillingskupon 

Bestil ved at udfylde denne kupon (eller en kopi af den). Sæt kryds ved de ønskede materialer og send ku¬ 
ponen til: SUFOI, Postboks 95, 6200 Åbenrå. Ved bestillinger på kr. 250,00 og derover fremsendes faktura. 
Porto/ekspeditionsgebyr ved bogbestilling er på kr. 30,00. 


Navn: 


Adresse: 


o Toke Haunstrup: 50 år med ufoer .kr. 180,00 

O UFO-Nyt Jubilæumstilbud (k rgang 2007 + 2008).kr. 237,00 

(gælder til og med 1. februar 2008) 

O UFO-Nyt særnummer (UFO-Nyt nr. 4/2007).kr. 79,00 
















































































































Afsender: 

SUFOI 
Postboks 95 
6200 Aabenraa 


Returneres ved varig adresseændring 


W POST)-<B 


PP 


DANMARK 


Problemet med ufo-observationer i dag er som ved SUFOI's start for 50 år siden: Troværdige 
vidner rapporterer utrolige oplevelser. Men opfattelsen af ufo-fænomenerne og observatører¬ 
nes oplevelser har ændret sig markant. 

Vor viden bygger alene på observatørernes beretninger. De er udgangspunkt for al analyse. 

Et halvt århundredes rapportarbejde har lært os, at begrebet "ufo" dækker en mangfoldighed 
af fænomener og faktorer. Alle er de brikker i ufo-puslespillet. Mangfoldigheden af fænomener 
og faktorer, der kan forårsage observationer, betyder, at hver sag bør behandles som unik. 

SUFOI's erfaringer er derfor vigtige for fremtidens arbejde med at kaste lys over det vidt for¬ 
grenede og krinkelkrogede ufo-kompleks. 

Dette særnummer af UFO-Nyt er en kort og populær sammenfatning af Toke Haunstrups bog 
"50 år med ufoer", som udkommer ved SUFOI's Jubilæumskonference den 1 0. november 
2007 i Lyngby Kulturhus. Teksten i særnummeret er skrevet af journalist Per Borgaard, der har 
et indgående kendskab til SUFOI og ufoernes historie i Danmark. 



Skandinavisk UFO Information (SUFOI) 
ISBN 978-87-87628-92-1 
Salgspris: kr. 79,00 








